ოსმალეთის იმპერია ოსმალეთის იმპერია (ოსმ. "دَوْلَتِ عَلِيّهٔ عُثمَانِیّهί", Devlet-i Âliye-i Osmâniyye; თურქ. Osmanlı İmparatorluğu), ასევე ისტორიულად მოიხსენიებოდა, როგორც თურქეთის იმპერია ან თურქეთი — სუნიტურ-ისლამური სახელმწიფო, დაარსდა ოღუზი თურქების მიერ ოსმან I-ის მეთაურობით ჩრდილო-დასავლეთ ანატოლიაში 1299 წელს.[4] მურად I-ის მიერ ბალკანეთში წარმოებული დაპყრობითი ომებისა და მეჰმედ II-ის მიერ კონსტანტინოპოლის აღების შედეგად ოსმალეთის სასულთნო იმპერიად ჩამოყალიბდა.[5][6][7] XVI-XVII საუკუნეებში, მისი ძლიერების მწვერვალზე სულთან სულეიმან კანონმდებლის მმართველობისას, ოსმალეთის იმპერია იყო მძლავრი მრავალეთნიკური და მრავალენოვანი იმპერია, რომელიც აკონტროლებდა სამხრეთ-აღმოსავლეთ ევროპის, დასავლეთი აზიის, კავკასიის, ჩრდილოეთ აფრიკისა და სომალის ნახევარკუნძულის უმეტეს ნაწილს.[8] XVII საუკუნის დასაწყისში იმპერია მოიცავდა 32 პროვინციასა და უამრავ ვასალურ სახელმწიფოს. ზოგიერთი მათგანი მოგვიანებით იმპერიის შემადგენლობაში შევიდა, ხოლო დანარჩენებმა საუკუნეთა მსვლელობისას სხვადასხვა სახის ავტონომია მიიღეს. კონსტანტინოპოლის ფლობითა და ხმელთაშუა ზღვისპირა ტერიტორიების კონტროლით, ოსმალეთის იმპერია ექვსი საუკუნის განმავლობაში იყო დასავლური და აღმოსავლური სამყაროების ურთიერთობის ცენტრში. ევროპულ სახელმწიფოებთან ხანგრძლივი სამხედრო დაპირისპირებების შედეგად იმპერია მნიშვნელოვნად დასუსტდა და პირველი მსოფლიო ომის შედეგად საბოლოოდ დაიშალა. მის ტერიტორიაზე კი თურქეთის რესპუბლიკის გარდა წარმოიშვა ბალკანეთისა და ახლო აღმოსავლეთის სახელმწიფოთა უმეტესობა.[9] სექციების სია ისტორია[რედაქტირება | წყაროს რედაქტირება] მისი ძლევამოსილების პერიოდში, XVI—XVII საუკუნეებში, იმპერიის ტერიტორია მოიცავდა ანატოლიას, ახლო აღმოსავლეთს, ჩრდ. აფრიკის ნაწილს და სამხრეთ-აღმოსავლეთი ევროპისა და კავკასიის მნიშვნელოვან ნაწილს. ამ ტერიტორიის ფართობი დაახ. 5,6 მილიონ კმ2-ს შეადგენდა, თუმცა ის გაცილებით უფრო ვრცელ რეგიონს აკონტროლებდა მეზობელ რეგიონებში, რომლებიც მეტწილად მომთაბარე ტომებით იყო დასახლებული. იმპერიას მჭიდო პოლიტიკური და კულტურული გაცვლა ჰქონდა როგორც აღმოსავლეთის ისე დასავლეთის კულტურებთან მისი 624-წლიანი არსებობის განმავლობაში. XVI—XVII საუკუნეებში ოსმალეთის იმპერია მსოფლიოს ერთ-ერთი უძლიერესი პოლიტიკური ერთეული გახდა, და მისი გაფართოება აღმოსავლეთ ევროპაში ბალკანეთის ნახევარკუნძულზე, უნგრეთის სამეფოსა და პოლონეთ-ლიტვის გაერთიანების სამხრეთში ევროპას დიდ საფრთხეს უქმნიდა. იმპერიის საზღვაო ფლოტიც საკმაოდ მნიშვნელოვან ძალას წარმოადგენდა ხმელთაშუა ზღვაზე. რამდენიმეჯერ ოსმალეთის არმია ცენტრალურ ევროპაშიც შეიჭრა, ვენის ალყით 1529 წელს და ხელმეორედ 1683 წელს ჰაბსბურგის სამფლობელოების დაპყრობის მცდელობაში. მათი განდევნა მხოლოდ ევროპის კოალიციის ძალებით მოხერხდა. ეს ერთადერთი არა-ევროპული ძალა იყო, რომელიც სერიოზულ საფრთხეს უქმნიდა დასავლეთის აღმავლობას XV—XX საუკუნეებში, რის გამოც იგი საბოლოოდ ევროპის ძალთა დაბალანსების პოლიტიკის ინტეგრირებული ნაწილი გახდა. იმპერიის დაშლა პირველი მსოფლიო ომის პირდაპირი შედეგი იყო, როდესაც მოკავშირეთა ძალებმა დაამარცხეს აქსისის ძალები ევროპაში, ხოლო ოსმალეთის ძალები ახლო აღმოსავლეთის ფრონტზე. ომის დასასრულს ოსმალეთის მთავრობა დაიშალა და იმპერია გამარჯვებულმა ძალებმა გაიყვეს. მომდევნო წლებში ოსმალეთის იმპერიის ნაწილებმა დამოუკიდებლობა გამოაცხადეს. ერთ-ერთი მათგანი თურქეთის რესპუბლიკა იყო. ამ ახალმა რესპუბლიკამ ოსმანთა დინასტია თურქეთის 150 პერსონა ნონ გრატას სიაში შეიყვანა. მხოლოდ 50 წლის შემდეგ, 1974 წელს, თურქეთის დიდმა ეროვნულმა ასამბლეამ დართო ნება ოჯახის შთამომავლებს თურქეთის მოქალაქეობა დაებრუნებიათ, რომელიც ოჯახის მეთაურმა, ერთუგრულ ოსმან V-მ 2004 წელს დაასრულა. სახელი[რედაქტირება | წყაროს რედაქტირება] სიტყვა „ოსმალეთი” მომდინარეობს იმპერიისა და მისი მმართველი ოსმანების (ოსმალების) დინასტიის დამფუძნებლის, ოსმან I-ის სახელიდან, რომელიც არაბული წარმოშობის სახელის სპარსული ფორმიდან, უტმანიდან ( عثمان) წარმოსდგება. ოსმალურ ენაში იმპერიას უწოდებდნენ دَوْلَتِ عَلِيّهٔ عُثمَانِیّه-ს (Devlet-i ʿAliyye-yi ʿOsmâniyye)[10] ან ოსმანლი დევლეთი-ს („ოსმალეთის სახელმწიფო”)[კ 3] თანამედროვე თურქულში სახელმწიფოს მოიხსენიებენ, როგორც ოსმანლი იმპარატორლუღუ (Osmanlı İmparatorluğu; „ოსმალეთის იმპერია”) ან ოსმანლი დევლეთი (Osmanlı Devleti; „ოსმალეთის სახელმწიფო”). დასავლეთში გამოიყენებოდა როგორც „ოსმალეთის იმპერია”, ისე „თურქეთი”, თუმცა „თურქეთი” ფორმალურთან ერთად არაფორმალურ სიტუაციებშიც გამოიყენებოდა[11] და შესაბამისად, უფრო ფართო გამოყენება ჰქონდა. ეს საკითხი საბოლოოდ 1920-1923 წლებში გადაიჭრა, როცა ანკარაში ახლადჩამოყალიბებულმა მთავრობამ თურქეთი სახელმწიფოს ერთადერთ ოფიციალურ სახელწოდებად დაამტკიცა. რელიგიური უმცირესობები[რედაქტირება | წყაროს რედაქტირება] ოსმალეთის მრავალეროვან სამეფოში, მუსლიმ ხალხთან ერთად მშვიდობიანად ცხოვრობდნენ ქრისტიანი და ებრაელი მრწამსის მიმდევრები. 1452 წელს, ებრაელი ისააკ ზარფატი, მიმართავდა ებრაელებს, რომ საცხოვრებლად ოსმალეთის სამეფოში გადასულიყვნენ. ციტატა წერილიდან: „მე ისააკ ზარფატი, მოვუწოდებ ევროპულ ებრაულ მოსახლეობას, დატოვონ ქრისტიანული ევროპა და გადმოვიდნენ ოსმალეთის სამეფოში. ეს არის ქვეყანა, სადაც ყველაფერი საკმარისია. აქ შეგიძლიათ შეიმოსოთ საუკეთესო ტანისამოსით... ნუთუ უკეთესი არ არის ისლამურ ქვეყანაში ცხოვრება, ვიდრე ქრისტიან ხალხში?“ XV საუკუნის დასაწყისში, ოსმალეთის სამეფოს მოაწყდნენ ესპანეთიდან დევნილი ებრაელები, რომელთაც ესპანეთის მეფემ ფერდინანდ II და მისმა მეუღლემ იზაბელა I მხოლოდ ორი არჩევანის საშუალება მისცეს: ქრისტიანული მრწამსის აღიარება - , სხვა შემთხვევაში სამეფოს დატოვება. დაახლოებით 400 000 ებრაელი, ეგრეთ წოდებული სეფარდიმები, გადმოვიდნენ საცხოვრებლად ოსმალეთის სამეფოში. თავიანთი განათლებისა და ნიჭის წყალობით, მათ ჰქონდათ საშუალება ყოფილიყვნენ სულთანის ექიმები, მრჩევლები და ასევე მინისტრები სხვადასხვა საკითხებში. ოსმალებმა ჩამოაყალიბეს ახალი სისტემა რელიგიური უმცირესობებისთვის „მილეტ“, რომლის წევრებიც ებრაული სინაგოგა და ქრისტიანული ეკლესიები იყვნენ. მათ დაუწესდათ წლიური გადასახადი, რომელიც მათი სახლების, სალოცავების და პირადი საკუთრების დასაცავდ იყო დაწესებული. იხილეთ აგრეთვე[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება] - ოტომანთა ტექსტების პროექტი - ვაშინგტონის უნივერსიტეტი - ოტომანთა იმპერია ოქსფორდის ისლამის ლექსიკონში - ოტომანთა იმპერია: - მიჩიგანის უნივერსიტეტი - ოტომანთა იმპერია: ქრონოლოგირი მონაცემები - მსოფლიო ცივილიზაცია: ოტომანები - Turkish Oral Narrative - ოტომანთა თურქული ლიტერატურის ინტერნეტ ბიბლიოგრაფია ორ ენოვანო (თურქულ, ინგლისური) საიტი. - ინფორმაცია ოტომანებზე - იძულებითი გადასახლებები ოტომანთა იმპერიის ადრეულ ხანაში 1300–1600 წლები - ოტომანთა კალიგრაფიის კოლექცია - ოტომანთა ისტორიის ბლოგი - თურქეთი პირველ მსოფლიო ომში - პალესტინა ოტომანთა მმართველობის ქვეშ - ოტონამთა იმპერიის გრავიურები - HQ ხარისხის სურათბის გალერეა - ოტომანთა კვლევის რესურსები ინტერნეტში კომენტარები[რედაქტირება | წყაროს რედაქტირება] - ↑ დაპყრობამდე თურქები ქალაქს სტამბოლს უწოდებედნენ. სახელი წარმოიშვა ბერძნული ფრაზიდან (ისტიმ ბოლინ), ეგურ დიალექტზე (ისტამ ბოლინ), რაც ნიშნავს „ქალაქში“, „ქალაქისკენ“, ან „ქალაქის ცენტრში“, თუმცა ოფიციალურად სახელი „ქუსტანტანია“ გამოიყენებოდა, რაც არაბულად „კონსტანტინეს ქალაქს“ ნიშნავს. ქალაქს ოფიციალურად სტამბოლი მხოლოდ 1930 წლის 28 მარტს ეწოდა. - ↑ მეჰმედ VI იყო ოსმალეთის უკანასკნელი სულთანი. 1922 წლის 17 ნოემბერს ის კონსტანტინოპოლიდან გამოაძევეს. - ↑ XIX საუკუნიდან დაწყებული, სახელი ოსმანლი დევლეთი („ოსმალეთის სახელმწიფო”) პოპულარული გახდა ოსმალეთის მოქალაქეებსა და ოფიციალურ პირებს შორის. 1800 წლამდე სახელი ოფიციალურად არ გამოიყენებოდა, თუმცა ჩანაწერებიდან ჩანს, რომ მას არაფორმალურად იყენებდნენ მოქალაქეები. სქოლიო[რედაქტირება | წყაროს რედაქტირება] - ↑ Ottoman Empire general information (2014-07-30). - ↑ „1363 წელს ოსმალეთის დედაქალაქი გადატანილ იქნა ბურსადან ედირნეში, მიუხედავად ამისა, ბურსამ შეინარჩუნა სულიერი და ეკონომიკური მნიშვნელობა.“ოსმალეთის დედაქალაქი ბურსა. თურქეთის რესპუბლიკის კულტურისა და ტურიზმის სამინისტროს ოფიციალური საიტი. Retrieved 26 June 2013. - ↑ Lambton, Ann; Lewis, Bernard (1995) The Cambridge History of Islam: The Indian sub-continent, South-East Asia, Africa and the Muslim west. Cambridge University Press, გვ. 320. ISBN 9780521223102. - ↑ Ottoman Empire. Britannica Online Encyclopedia. წაკითხვის თარიღი: 11 February 2013. - ↑ The A to Z of the Ottoman Empire, by Selcuk Aksin Somel, 2010, p.179 - ↑ The Ottoman Empire, 1700–1922, Donald Quataert, 2005, p.4 - ↑ The Grove Encyclopedia of Islamic Art and Architecture: Delhi to Mosque, Jonathan M. Bloom, Sheila Blair, 2009. p.82 - ↑ Ottoman Empire. Oxford Islamic Studies Online (6 May 2008). წაკითხვის თარიღი: 26 August 2010. - ↑ Mikhail, Alan (2011). Nature and Empire in Ottoman Egypt. Cambridge University Press, გვ. 7. ISBN 978-1-139-49955-2. წაკითხვის თარიღი: 11 June 2013. - ↑ Ottoman banknote with Arabic script. წაკითხვის თარიღი: 26 August 2010. - ↑ For instance, in the Treaty of Bern of October 1874 establishing the General Postal Union (soon to become the Universal Postal Union), only the term Turquie (Turkey) is used.


source: CulturaX

text: ცენტრის გადაწყვეტილებას სტუდენტები და აბიტურიენტები აპროტესტებენ - INFO POSTALIONI ცენტრის გადაწყვეტილებას სტუდენტები და აბიტურიენტები აპროტესტებენ "ჩაიხედეთ ადმინისტრაციულ კოდექსში" – ამ სახელწოდებით შავი ზღვის საერთაშორისო უნივერსიტეტის სტუდენტებმა განათლების ხარისხის განვითარების ეროვნული ცენტრის წინ აქცია-პერფორმანსი გამართეს. აქციის მიზანია უმაღლესი საგანმანათლებლო დაწესებულებების ავტორიზაციის საბჭოს გამოცემული აქტი შეაცვლევინონ. სტუდენტების განმარტებით, ავტორიზაციის აქტის ბათილად ან ძალადაკარგულად გამოცხადებისთვის არ არის საჭირო ბიუროკრატიული პროცედურები და თუ არსებობს ახლად აღმოჩენილი ან გამოვლენილი გარემოებები, ავტორიზაციის საბჭოს თავად შეუძლია აქტის შეცვლა.


source: wikipedia

text: ფილოსოფია — მეცნიერება, მსოფლმხედველობა, იდეების და შეხედულებების სისტემა სამყაროზე და მასში ადამიანის ადგილზე. მისი კვლევის საგანია სამყაროსთან ადამიანის შემეცნებითი, სოციალურ-პოლიტიკური, ღირებულებითი, ეთიკური და ესთეტიკური ურთიერთობები. ფილოსოფიის სხვადასხვა პრობლემების გადასაჭრელად იყენებდნენ ისეთ ურთიერთსაწინააღმდეგო მიმართულებებს, როგორებიცაა: დიალექტიკა და მეტაფიზიკა, რაციონალიზმი და ემპირიზმი, მატერიალიზმი და იდეალიზმი, ნატურალიზმი და სპირიტუალიზმი, დეტერმინიზმი და ინდეტერმინიზმი და ა. შ. თანამედროვე ფილოსოფიის ძირითადი ტენდენციები დაკავშირებულია ისეთი ფუნდამენტური პრობლემების გააზრებასთან, როგორებიცაა თანამედროვე ცივილიზაციის ბედი, კულტურების მრავალფეროვნება და ერთიანობა, ადამიანის შემეცნების ბუნება, ყოფიერება და ენა. ეტიმოლოგია სიტყვა ფილოსოფია მომდინარეობს ბერძნულიდან (Φιλοσοφία, philosophia) და ნიშნავს „სიბრძნის მოყვარეს“. ამ ტერმინს ხშირად იყენებენ „კონცეფციის“ მნიშვნელობით: ურბანიზაციის ფილოსოფია, სასკოლო განათლების ფილოსოფია და ა. შ. ფილოსოფიურ მეცნიერებათა სისტემა ფილოსოფიის დარგები ეთიკა – ესთეტიკა – გნოსეოლოგია – ლოგიკა – ონტოლოგია – აქსიოლოგია – ადამიანის ფილოსოფია – კულტურის ფილოსოფია – ისტორიის ფილოსოფია – სოციალური ფილოსოფია – ბუნების ფილოსოფია ფილოსოფიის საერთო ცნებები და ტერმინები აბსტრაქცია – აზროვნება – ანალოგია – ანტინომია – არგუმენტი – გონი – დიალექტიკა – დრო – თავისუფლება – თვისება – იდეალი – ინტუიცია – კატეგორია – კონცეფცია – ლოგიკა – მატერია – მეთოდი – მოდელი – მოვლენა – მორალი – მოძრაობა – ნივთი – ნორმა – ობიექტი – პიროვნება – პრინციპი – რაციონალიზმი – საგანი – სამართალი – სიკეთე – სილამაზე – სუბიექტი – სუბსტრატი – სული – სულიერება – უარყოფა – ფაქტი – ფორმა – ღირებულება – ღმერთი – ყოფიერება – ცნობიერება – ცოდნა – ჭეშმარიტება – ჰიპოთეზა ფილოსოფიური სკოლები აგნოსტიციზმი – არისტოტელიზმი – აპრიორიზმი – ეგზისტენციალიზმი – ემპირიზმი – ეპიკურეიზმი– ვოლუნტარიზმი – თომიზმი – იდეალიზმი – ირაციონალიზმი – მარქსიზმი – მატერიალიზმი – მოდერნიზმი – ნეოპლატონიზმი – ნიჰილიზმი – რაციონალიზმი – პლატონიზმი – პოსტმოდერნიზმი – პრაგმატიზმი – სტოიციზმი – სქოლასტიციზმი – ფატალიზმი ფილოსოფიის ისტორიული ფორმები აღმოსავლური ფილოსოფია – ებრაული ფილოსოფია – ინდური ფილოსოფია – ისლამური ფილოსოფია – ჩინური ფილოსოფია – დასავლური ფილოსოფია: ანტიკური ფილოსოფია – გვიან ანტიკური ფილოსოფია – შუა საუკუნეების დასავლური ფილოსოფია – აღორძინების ხანის დასავლური ფილოსოფია – ახალი დროის დასავლური ფილოსოფია – თანამედროვე დასავლური ფილოსოფია - ქართული ფილოსოფია გამოჩენილი ფილოსოფოსები ავგუსტინე ნეტარი – ავეროესი – ავიცენა – არისტოტელე – ბეკონი, ფრენსის – ბერკლი, ჯორჯ – ბრენტანო, ფრანც – ბრუნო, ჯორდანო – ბოლცანო, ბერნჰარდ – დეკარტი, რენე – დერიდა, ჟაკ – დიოგენე – ეპიკურე – ლუდვიგ ვიტგენშტაინი - ზენონ ელეელი – თალეს მილეტელი – თომა აკვინელი – იაკობი, ფრიდრიხ ჰაინრიხ – იოანე პეტრიწი – კამიუ, ალბერ – კანტი, იმანუელ – კენტერბერიელი, ანსელმ – კონტი, ოგიუსტ – კონფუცი – ლაიბნიცი, გოტფრიდ ვილჰელმ – ლაო-ძი – ლოკი, ჯონ – ლუკრეციუსი – მაკიაველი, ნიკოლო – მალებრანში, ნიკოლა – მამარდაშვილი, მერაბ – მარკუს ავრელიუსი – მარქსი, კარლ – ნიცშე, ფრიდრიხ –ნუცუბიძე, შალვა – პასკალი, ბლეზ – პითაგორა – პლატონი – პლოტინი – რასელი, ბერტრან – რუსო, ჟან-ჟაკ – სარტრი, ჟან-პოლ – სპინოზა, ბარუხ – სოკრატე – უნამუნო, მიგელ დე – ფუკო, მიშელ პოლ – შოპენჰაუერი, არტურ – ჭავჭავაძე, ნიკოლოზ – ჯუან ძი – ჰაიდეგერი, მარტინ – ჰეგელი, გეორგ ვილჰელმ ფრიდრიხ – ჰერაკლიტე – ჰიუმი, დეივიდ – ჰობსი, თომას – ჰუსერლი, ედმუნდ იხ. სრული ნუსხა. ფილოსფიის განვითარების ეტაპები ანტიკური ფილოსოფია შუა საუკუნეების ფილოსოფია ახალი დროის ფილოსფია თანამედროვე დროის ფილოსოფია ფილოსოფოსთა დაწესებულებები ფილოსოფიის ინსტიტუტი ფილოსოფიური სკოლა ისტორიულ და ფილოსოფიურ მეცნიერებათა საერთაშორისო კავშირი რესურსები ინტერნეტში Stanford Encyclopedia of Philosophy განათლების ფილოსოფია The Internet Encyclopedia of Philosophy Philosophy Timeline Map of Western Philosophers Philosophy Magazines and Journals ლიტერატურა Copleston, Frederick. Philosophy in Russia: From Herzen to Lenin and Berdyaev. ISBN 0-268-01569-4 Critchley, Simon. Continental Philosophy: A Very Short Introduction. ISBN 0-19-285359-7 Hamilton, Sue. Indian Philosophy: a Very Short Introduction. ISBN 0-19-285374-0 Harwood, Sterling, ed., Business as Ethical and Business as Usual (Belmont, CA: Wadsworth Publishing Co., 2000); www.sterlingharwood.com Imbo, Samuel Oluoch. '3'An Introduction to African Philosophy. ISBN 0-8476-8841-0 Knight, Kelvin. Aristotelian Philosophy: Ethics and Politics from Aristotle to MacIntyre. ISBN 0-7456-1977-0 Kupperman, Joel J. Classic Asian Philosophy: A Guide to the Essential Texts. ISBN 0-19-513335-8 Leaman, Oliver. A Brief Introduction to Islamic Philosophy. ISBN 0-7456-1960-6 Lee, Joe and Powell, Jim. Eastern Philosophy For Beginners. ISBN 0-86316-282-7 Nagel, Thomas. What Does It All Mean? A Very Short Introduction to Philosophy. ISBN 0-19-505292-7 Scruton, Roger. A Short History of Modern Philosophy. ISBN 0-415-26763-3 Smart, Ninian. World Philosophies. ISBN 0-415-22852-2 Tarnas, Richard. The Passion of the Western Mind: Understanding the Ideas That Have Shaped Our World View. ISBN 0-345-36809-6 აბსტრაქცია რწმენები


text: ახალი Playstation VR 4K გარჩევადობასა და თვალებით კონტროლს გვპირდება 12 May. 2021, 19:48 UploadVR-მა მოიპოვა ექსკლუზიური ინფორმაცია Sony-ს მომავალი ვირტუალური რეალობის სათვალის შესახებ. როგორც ირკვევა, ახალ VR სათვალეს 4K გარჩევადობა, თვალების მდებარეობის კონტროლის რეჟიმი და ვიბრაციის ახალი ძრავები ექნება. UploadVR-ის თქმით, ახალი სათვალის გარჩევადობა 4000 x 2040-ზე იქნება, რაც იმას ნიშნავს, რომ თითო თვალი 2000 x 2040 პიქსელს მიიღებს. PlayStation VR-ის პირველი ვერსიის გარჩევადობა თითო თვალზე 960 x 1080 იყო, რაც იმას ნიშნავს, რომ ახალ მოდელში ორჯერ უკეთესი გამოსახულება იქნება. Oculus Quest 2-ის გარჩევადობა 1832 x 1920 გახლავთ, რაც ასევე უფრო დაბალია, ვიდრე სონის მომავალი სათვალის. აღსანიშნია, რომ Quest 2-სგან განსხვავებით Sony-ს ვირტუალურ სათვალეს PS5-თან დაკავშირება USB Type C-თაც შეეძლება. Upload VR-ს კიდევ ერთი საინტერესო ინფორმაცია აქვს. ახალ სათვალეს თვალების ადგილმდებარეობის დადგენა შეეძლება, რის მიხედვითაც სიღრმის ეფექტს შექმნის. გამოსახულება მკვეთრად ზუსტად იქ გამოჩნდება საითაც თქვენ მზერას მიმართავთ. პერიფერიული ხედვის არეალში კი გამოსახულების გაფართოება დაეცემა. თუ Upload VR-ის მიერ გავრცელებული ინფორმაცია გამართლდება, ეს Sony-ს მიერ საკმაოდ დიდი წინ გადადგმული ნაბიჯი იქნება და PS5-ს კიდევ უფრო მიმზიდველს გახდის.


იერუსალიმი იერუსალიმი (ებრ. ירושלים - იერუშალაიმ, არაბ.: القُدس - ალ-კუდსი (ქართ. - წმინდა); ან أُورْشَلِيم - ურშალიმ - მხოლოდ ფორმალური, ებრაული სახელმწიფოსადმი ლოიალობის გამომხატველი სახელი) — ისრაელის სახელმწიფოს დედაქალაქი, წმინდა ქალაქი სამი მონოთეისტური რელიგიის - იუდაიზმის, ქრისტიანობისა და ისლამის — მიმდევართათვის. მოსახლეობა: 695 000 (დაახ. 2/3 ებრაელი, 1/3 არაბი). მდებარეობს იეჰუდის (იუდეის) მთების გულში, ზღვის დონიდან 800 მეტრის სიმაღლეზე. იყოფა ძველ და ახალ (ძველზე გაცილებით დიდ) ქალაქად. სექციების სია ძველი ქალაქი[რედაქტირება | წყაროს რედაქტირება] ძველი ქალაქი, რომელსაც თურქების მიერ მე-16 საუკუნეში აღდგენილი გალავანი აკრავს, სამადაა გაყოფილი: ებრაულ, ქრისტიანულ და მუსულმანურ კვარტლებად. ამ ქალაქის სამხრეთ-აღმოსავლეთ კუთხეშია მორიის, იგივე ტაძრის მთა, სადაც თავდაპირველად შლომო (სოლომონ) მეფემ ააგო ებრაული ტაძარი ჩვენს წელთაღრიცხვამდე 950 წელს.(პირველად იერუსალიმი მოხსენიებულია ძვ.წ.-ის XIX-XVIII სს.-ის ძველ-ეგვიპტურ წყაროში,რომელიც "მტრულ ქალაქთა წყევლის" სახელითაა ცნობილი და მას აქ "რუშალინუმი" ეწოდება.ძვ.წ.XIV ს.-ის თელ-ამარნას ნუსხა ქალაქს "ურუსალიმ"-ის სახელწოდებით მოიხსენიებს,ფარაონ სანქერიბის (ან სენაქერიბის,ძვ.წ.VIII ს.)წარწერაში კი სახელწოდება "ურუსალიმ(მ)უ" გვხვდება).ახლა ამ მთაზე მხოლოდ მუსულმანური მეჩეთებია. ძველებრაული ტაძრის კომპლექსიდან მხოლოდ მთის ნიადაგის გასამაგრებელი ქვემო გალავნის დასავლეთი მხარე შემორჩა, რომელსაც გოდების კედელსაც უწოდებენ. ძველ ქალაქშივეა ვია დოლოროსა და მრავალი ეკლესია, მათ შორის გოლგოთისაც - ქრისტიანული ტრადიციის მიხედვით იესო ქრისტეს ჯვარცმის ადგილზე აგებული. ახალი ქალაქი[რედაქტირება | წყაროს რედაქტირება] ახალი ქალაქი უბნებადაა გაყოფილი. თითოეული მათგანი აშენებულია საკუთარი სავაჭრო და ადმინისტრაციული ცენტრის ირგვლივ. არაბული უბნები მხოლოდ ისრაელის მიერ 1967 წელს შემოერთებულ აღმოსავლეთ ნაწილშია. ექვსდღიან ომში გამარჯვების შემდეგ ისრაელმა ქალაქის აღმოსავლეთ ნაწილში მრავალი ებრაული უბანი ააშენა, სადაც დღესდღეობით 200,000-ზე მეტი ებრაელი ცხოვრობს. იერუსალიმის არაბები, რომლებიც უარობენ ისრაელის მოქალაქეობის მიღებას, სარგებლობენ მოქალაქეთათვის განკუთვნილი სოციალური დახმარებით. მეორე მხრივ, რადგან მათ არც მუნიციპალურ არჩევნებში სურთ მონაწილეობის მიღება, მერიაში არ ჰყავთ წარმომადგენლები; ამის გამო ქალაქის ხელისუფლება გულგრილად ეკიდება არაბულ მოსახლეობას, რაც ძირითადად მათი უბნების ინფრასტრუქტურის დაბალ დონეში გამოიხატება. ქალაქის დასავლეთი ნაწილი სრულებით ებრაულია. იერუსალიმის ებრაელები იყოფიან ხილონებად და ხარედებად (ცხოვრების დასავლური სტილის მიმდევრებად და ღრმად მორწმუნეებად). ამ ჯგუფებს შორის დაძაბულება სუფევს რელიგიური და ზნეობრივი საკითხების ირგვლივ, რაც ზოგჯერ უსიამოვნო ინციდენტებს იწვევს. ხილონები და ხარედები ცალ-ცალკე უბნებში ცხოვრობენ. პანორამა[რედაქტირება | წყაროს რედაქტირება] რესურსები ინტერნეტში[რედაქტირება | წყაროს რედაქტირება] - იერუსალიმის მუნიციპალიტეტის ოფიციალური ვებ გვერდი - Jerusalemp3, უფასო ვირტუალური mp3 ფორმატის ტური იერუსალიმის მუნიციპალიტეტში.


შესაძლებელია თუ არა, რომ იმ სოციო-პოლიტიკურმა გარემომ, რომელშიც ჩვენ ვმოღვაწეობთ და იმ სირთულეებმა, რომელთაც ვაწყედებით, მიგვიყვანონ ხელოვნების შექმნისა და გამოფენის ახალ გზებამდე? სიმპოზიუმი და საგამოფენო პროექტი „დროებითი დღეები: თბილისი“ გამიზნულია შექმნას ქსელური პლატფორმა სხვადასხვა სოციო-კულტურულ კონტექსტში მოღვაწე ხელოვანთა და კულტურის მუშაკებისთვის. მთავარი მიზანია იმ შესაძლებლობების აღმოჩენა, რომლებიც ხელს შეუწყობს საერთაშორისო თანამშრომლობის განვითარებასა და ახალი ინიციატივების ჩამოყალიბებას, რაც მოიცავს ტრანსნაციონალურ თანამშრომლობას. პროექტის საწყისი წერტილი არის მონაწილეთა პერსპექტივები, რისთვისაც მთავარია ხელოვანად ყოფნის გამოცდილება, რაც საზოგადოების მდგომარეობასა და ხელოვნების სხვადასხვა კონტექსტში არსებობის ფაქტორს უფრო ფართოდ გვანახებს. პროექტის მონაწილეები არიან შვედეთიდან, საქართველოდან, მოლდავეთის რესპუბლიკასა და უკრაინიდან. თუმცა, პროექტში ასევე მონაწილეობენ სხვა ქვეყნების წარმომადგენლებიც, რომელთაც ამ რეგიონის სახელოვნებო პრაქტიკასთან დაკავშირებული გამოცდილება აქვთ. განხილვისას ყურადღება დაეთმობა იმ თემებს, თუ რა რატომ ხდება კონტექსტების განანსხვავება მაშინ, როდესაც ხელოვნების არსებობის საკითხი დგება. ასევე, ის სირთულეეია და შესაძლებლობები, რაც ამ პროცესებს მოყვება. ამ შემთხვევაში, პერსპექტივა ყოველთვის ხელოვანისგან მოდის. სიმპოზიუმი არის კალმარის ხელოვნების მუზეუმის და გეოეარის თანამშრომლობის შედეგი, რომელსაც ფინანსურად მხარს უჭერს შვედური ინსტიტუტის Creative Force პროგრამა. პროექტის ასევე ხორციელდება თბილისის სახელმწიფო სამხატვრო აკადემიასთან თანამშრომლობით. კალმარის ხელოვნების მუზეუმს და გეოეარს აქვთ საერთაშორისო პროექტებში მონაწილეობის დიდხნიანი გამოცდილება. 1 - 2pm Come together, meeting participants, introduction 4 - 6pm - meeting art institutions, cultural operators 10am- 2pm - presentations, talks by participants, meeting students at the academy 2 - 3pm - lunch break 10am - 2pm - presentations, talks by participants, meeting students at the academy Posted by GeoAIR team at 1:35 AM No comments: გამოფენა - ზემსტვეი მუზეუმში; კოლოკვიუმი - თეატრ SPALATORIE-ში Exhibition at Zemstvei Museum; colloquium at SPALATORIE Theater (http://www.spalatorie.md) ორგანიზატორი/Organizer: KSAK-Center for Contemporary Art, Chisinau კურატორი სტეფან რუსუ ცვალებადი იდენტობები KSAK ცენტრის მიერ HEICO-ს ფარგლებში ორგანიზებული საჯარო ღონისძიებების ნაწილია / DRIFTING IDENTITIES is part of a series of public events organized by the KSAK Centre in the frame of HEICO, in partnership with the Heinrich-Boell-Foundation Brandenburg/Germany, SPACES/Slovak Republic, the Art Today Association Plovdiv/Bulgaria, the Art&Cultural Studies Laboratory/Armenia and the GeoAIR Association/Georgia. ,,ცვალებადი იდენტობები“ პოსტ-სოციალისტური საზოგადოებების წარსულსა და აწმყოში არსებული იდენტობის ფენომენის კვლევაზე, დოკუმენტაციასა და დაარქივებაზე აკეთებს ფოკუსს. ასევე, ღონისძიების მიზანია იდენტობის ტენდენციების (ბოლოდროის და ასევე, დარჩენილი მარკერების) კონტექსტუალიზაცია სოციალისტური ბანაკის დაშლიდან 20 წლის შემდეგ. მონაწილეები/Participants: კოლოკვიუმი/Colloquium: დეტალური ინფორმაციისთვის, გთხოვთ, იხილოთ ბმული Posted by GeoAIR team at 3:53 AM No comments: – აღმოსავლეთ პარტნიორობის კულტურული თანამშრომლობის ვორკშოფი სამუშაო ქსელის შექმნაზე I გასაცნობი ვიზიტი და ვორკშოფი – თბილისი (საქართველო) 7–10 ოქტომბერი 2012 – I STUDY VISIT: Tbilisi (Georgia) 7 – 10 October 2012 ფონდი „Trans Culture” (პოლონეთი), კულტურის ვორქშოფებთან (პოლონეთი) და პარტნიორები: GeoAIR (საქართველო) Suburb Cultural Centre (სომხეთი),United Artits’ Club (აზერბაიჯანი) ორგანიზებას უწევს გასაცნობ ვიზიტებსა და ვორქშოფს, რომელიც ეძღვნება კულტურული სამუშაო ქსელის ახალი მოდელის შექმნას აღმოსავლეთ პარტნიორობისა და ევროკავშირის არა წევრ ქვეყნებში. 2011 წელს ფონდმა ტრანსკულტურამ აღმოსავლეთ პარტნიორობის ქვეყნებთან ერთად პოლონეთის საგარეო საქმეთა სამინისტროს ფინანსური მხარდაჭერით განახორციელა აღმოსავლეთ პარტნიორობის პირველი კულტურული კონგრესი (EPCC) , რომლის ფარგლებში კულტურული სექტორის წარმომადგენლებმა აღმოსავლეთ პარტნიორობისა და ევროკავშირის ქვეყნებიდან დაადგინეს მიმართულებები კულტურული თანამშრომლობისათვის მომდევნო წლებში და გასცეს რეკომენდაციები ევროკავშირის ქვეყნებისათვის და შეიმუშავეს რეკომენდაციები ევროკავშირის პოლიტიკისათვის. ეს პროექტი არის იმ პროგრამის მიზანია კულტურისა და სამოქალაქო საზოგადოების როლის გაძლიერება ევროკავშირსა და აღმოსავლეთ პარტნიორობის ქვეყნებს შორის, ასევე მეგობრული ურთიერთობისა და ურთიერთპატივისცემის ჩამოყალიბება. . აღმოსავლეთ ევროპაში კულტურული თანამშრომლობისათვის ახალი მოდელის შექმნა, რომელიც მიზნად ისახავს სამუშაო ქსელის გაძლიერებას აღმოსავლეთ პარტნიორობისა და ევროკავშირის ქვეყნების კულტურულ ოპერატორებს, არასამთავრობო ორგანიზაციებს, ხელოვანებსა და მენეჯერებს შორის. . უნარებისა და ცოდნის დონის ამაღლება თანამედროვე კულტურის მენეჯმენტში, განათლებასა და კულტურის პოლიტიკაში. . ევროკავშირში აღმოსავლეთ ევროპის პოზიტიური იმიჯის შექმნა და გაძლიერება. პროექტში მონაწილეობენ: აღმოსავლეთ პარტნიორობის ქვეყნებში საზოგადოებრივი აზრის ფორმირების კულტურული წრეების წარმომადგენლები: კულტურული ინსტიტუციები, არასამთავრობო ორგანიზაციების წარმომადგენლები, ანიმატორები, კულტურის და ხელოვნების მენეჯერები და მეცნიერები, რომლებიც დაინტერესებულნი არიან აღმოსავლეთ პარტნიორობისა და ევროკავშირის ქვეყნებთან კულტურული თანამშრომლობით. თბილისი (საქართველო) 8-11 ოქტომბერი, 2012 წ. - მონაწილეობს საქართველო, სომხეთი, აზერბაიჯანი. ვორქშოფი მოიცავს ისეთ საკითხებს როგორიცაა: პარტნიორობა და სამუშაო ქსელის შექმნა, იმის მიხედვოთ, თუ თანამშრომლობის რა მოდელები არსებობს აღმოსავლეთ პარტნიორობისა და ევროკავშირის ქვეყნებისათვის. . ვიზიტები სახელოვნებო და კულტურის ინსტიტუციებსა და ორგანიზაციებში, შეხვედრები ხელოვანებთან, სახელოვნებო და კულტურის ფესტივალის მენეჯერებთან, . შეხვედრები მოიცავს აღმოსავლეთ პარტნიორობის კულტურის კონგრესის მისიას, შედეგებსა და სამომავლო მიზნებს, ევროკავშირის საგარეო პოლიტიკას აღმოსავლეთ პარტნიორობის მიმართ, ევროკავშირისა და აღმოსავლეთ პარტნიორობის ქვეყნების ინტეგრაციას, ფინანსურ, სოციალურ,სახელოვნებო და საგანმანათლებლო პროგრამებში მონაწილეობის მიღების შესაძლებლობებს, ისევე როგორც ევროკავშირის მექანიზმებს დაფუძნებას აღმოსავლეთ პარტნიორობის ქვეყნების მოქალაქეებისათვის და კულტურის ამჟამინდელი მდგომარეობის გამუმჯობესებას ამ ქვეყნებში. ამ ვიზიტების შედეგი იქნება სტრატეგიის ჩამოყალიბება აღმოსავლეთ ევროპაში კულტურული თანამშრომლობისათვის, მომავალი კონგრესისათვის (2013წელი) საერთო კურსის შექმნა, კულტურის ანალიზი და მისი ასპექტები, ასევე მისი გავლენა პოლიტიკურ, სოციალურ და ეკონომიკურ სისტემებზე აღმოსავლეთ პარტნიორობის ქვეყნებში და ევროკავშირთან ინტეგრაცია. ეს დასკვნები გამოყენებული იქნება საერთო მექნიზმების ჩამოყალიბებაში ევროპაში სათანამშრომლოდ და იქნება ერთერთი მნიშვნელოვანი ელემენტი აღმოსავლეთ ევროპაში კულტურული თანამშრომლობის სტრატეგიის შესაქმნელად. “Oberliht” ახალგაზრდა ხელოვენთა ასოციაცია (მოლდოვა) პროექტი თანადაფინანსებულია ლუბლინის საკრებულოსა და პოლონეთის რესპუბლიკის საგარეო საქმეთა სამინისტროს მიერ. პროექტისა და პარტნიორ ქვეყნებში დაგეგმილი ღონისძიებების შესახებ დაწვრილებითი ინფორმაციისთვის იხილეთ: http://epccongress.eu/en/news/connected-by-the-border/ ვორქშოფის ლიდერები თბილისში დაამთავრა ბელგრადის უნივერსიტეტის ჰუმანიტარულ მეცნიერებათა ფაკულტეტი (ხელოვნების ისტორია). მაგისტრატურა გაიარა კულტურის მენეჯმენტისა და კულტურის პოლიტიკის განხრით ბელგრადის ხელოვნების უნივერსიტეტსა და ლიონის ორ უნივერსიტეტში (საფრანგეთი). ამჟამად არის დოქტორანტი ბელგრადის ხელოვნების უნივერსიტეტში (მუზეუმის მენეჯმენტი და განვითარება). მიღებული აქვს მონაწილეობა პროფესიური განვითარებისა და სტაჟირების არა ერთ პროგრამაში (ჟორჟ პომპიდუს ცენტრი (პარიზი), ლუვრის მუზეუმი (პარიზი), ევროპის ცენტრალური უნივერსიტეტი (ბუდაპეშტი), ფოჯას უნივერსიტეტი (იტალია)). მისი ინიციატივით განხორციელდა სხვადასხვა პროექტი შემდეგ სფეროებში: კულტურის პოლიტიკა, საერთაშორისო და ბალკანური კულტურული თანამშრომლობა, თანამედროვე ცეკვა და ვიზუალური ხელოვნება, მუზეუმები. დააფუძნა თანამედროვე ცეკვის „მომსახურეობის სადგური“ და ცეკვის მობილური აკადემია, ბალკანური პლატფორმა თანამედროვე ცეკვისა და საშემსრულებლო ხელოვნების განვითარებისათვის. ის არის დამოუკიდებელი კულტურული სივრცეების აქტივისტი ბელგრადსა და სერბეთში. 2009 წლიდან არის მიწვეული ლექტორი და ასისტენტ მასწავლებელი სამაგისტრო პროგრამაზე კულტურის მენეჯმენტსა და კულტურის პოლიტიკაში ბელგრადის ხელოვნების უნივერსიტეტში (იუნესკოს კათედრა). 2011 წლიდან ასწავლის პერფორმანსის კვლევის სამაგისტრო პროგრამაზე იმავე უნივერსიტეტში (ერასმუს მუნდუსის პროგრამა ვარვიკის უნივერსიტეთან, დიდი ბრიტანეთი, ჰელსინკის უნივერსიტეტსა და ამსტერდამის უნივერსიტეტთან ერთად). ატარებს ლექციებსა და სემინარებს პროექტის მართვაზე, რეგიონალურ კულტურულ თანამშრომლობაზე, მუზეუმის მენეჯმენტსა და კულტურის პოლიტიკაზე. გამოქვეყნებული აქვს მრავალი სტატია სხვადასხვა ჟურნალსა და წიგნში (ინგლისურ, იტალიურ და პოლონურ ენებზე). კრისტინა კუიუნძიჩ დაამთავრა საბუნებისმეტყველო მეცნიერებათა ფაკულტეტი ნოვი სადის უნივერსიტეტში. მაგისტრატურა გაიარა კულტურის მენეჯმენტისა და კულტურის პოლიტიკის განხრით ბელგრადის ხელოვნების უნივერსიტეტსა და ლიონის უნივერსიტეტში (საფრანგეთი). ის იყო სერბეთის ახალგაზრდა მკვლევართა, მოხალისეთა სამსახურისა და ბელგრადში ახალგაზრდული შემოქმედების ცენტრის აღმასრულებელი დირექტორი. ამჟამად არის სპეციალური მრჩეველი პროექტების შედგენსა და თანამშრომლობაში სტრატეგიულ პარტნიორებთან სერბეთის ეროვნულ ტურისტულ ორგანიზაციაში, ასევე რეგიონალური ექსპერტი და კონსულტანტი შვეიცარიის კულტურულ პროგრამაში სამხრეთ -აღმოსავლთ ევროპასა და უკრაინაში - შვეიცარიის კულტურული პროგრამა დასავლეთ ბალკანეთში, სარაევოში (ბოსნია -ჰერცოგოვინაში). ევროპის საბჭოს სერტიფიცირებული ექსპერტი "ევროსაბჭოს კულტურული მარშრუტი" -კულტურულ მარშრუტზე გაფართოებული ნაწილობრივი შეთანხმების ფარგლებში (ლუქსემბურგი). არის თანამშრომელი ტრანსნაციონალური პროექტისა "პელაგონიის რეგიონისა (მაკედონია) და მონ-სენ-მიშელის (ქვემო ნორმანდია, საფრანგეთი) მდგრადი განვითარებისა" (ბიტოლა, მაკედონია/კანი, საფრანგეთი). არის ცეკვის მობილური აკადემიის სამეურვეო საბჭოს წარმომადგენელი და ადვოკატთა ჯგუფის ერთერთი ძირითადი წევრი. Trans Cultura Foundation (Poland) together with Workshops of Culture (Poland) and partners: GeoAIR (georgia) Suburb Cultural Centre (Armenia), United Artits’ Club (Azerbaijan) is organizing a study visits and workshop session dedicated to the building of the new model of culture networking in Eastern Partnership and non – EU countries. In 2011 the Trans Culture Foundation, together with its partners from the EaP countries and financial support from the Ministry of Foreign Affairs of the Republic of Poland organized the first Eastern Partnership Culture Congress (EPCC) during which representatives of the cultural sectors from EaP and EU countries set the directions for cultural cooperation for the upcoming years and developed recommendations for EU policies. This project is to prepare artists, culture managers, institutions and culture organizations from EaP countries for active participation in the second EPCC schedules for 2013 and to create a tool for building of a cultural cooperation network in Eastern Europe. The aim of the project is reinforcement of culture and civil society’s role in building of friendly relations between the European Union and the Eastern Partnership countries and their mutual respect. o Building a new model of network for cultural cooperation in Eastern Europe, aiming at intensification of contacts between cultural operators, NGOs, artists and managers of the EaP and the EU countries. o Raising the level of knowledge and skills in modern culture management, education and cultural policies o Building and strengthening the positive image of Eastern Europe in EU. Participants of the project are representatives of opinion-forming cultural circles in the EaP countries: representatives of cultural institutions, NGOs, artists, animators, and managers of culture and arts, an academics interested in implementing projects of cultural cooperation with the Eastern Partnership and the European Union countries. Networking Building Workshops / Study visits and meetings: Tbilisi (Georgia) 8 - 11 October 2012 –participating county Georgia, Armenia, Azerbaijan. workshops dedicated to issues such as: networking and partnership – what does it mean, what are the models of networking, study cases, models of networking for Eastern Partnership countries and non – EU countries. Building the new model of network cultural development in EaP countries, its mission and main goals and projects. Study visits in art and culture institutions and organizations, meetings with artists, cultural and art managers of festivals, international projects and social activists aiming at familiarization with the models in which the cultural activities function in the EaP countries as well as establishing contacts with representatives of cultural communities in these countries. Meetings dedicated to the Eastern Partnership Culture Congress' mission, results and future objectives, the European Union's foreign policy towards the Eastern Partnership, integration of the EaP and the EU countries, possibilities of participation in educational artistic, social and financial programs and EU mechanisms for the EaP citizens as well as the current situation of culture in the EaP countries. The result of these visits shall be the development of a strategy for building of networks for cultural cooperation in Eastern Europe, development of guidelines for the next Congress, to be held in 2013 and the analysis of culture and its aspects shape as well as the impact on the political, social and economic systems in the EaP countries and integration with the EU. This diagnosis will be used to develop common tools for cooperation in Europe and will be one of the important elements in creating a strategy for building of networks for cultural cooperation in Eastern Europe. Project coordinator: Agata Will; agata.will@gmail.com; fundacja@transkultura.org Georgian project coordinator: Sophia Lapiashvili; sophialapishvili@gmail.com; infogeoair@gmail.com For more information and activates in another partner city’ see the link: http://epccongress.eu/en/news/connected-by-the-border/ Graduated from the Faculty of Humanities at the University of Belgrade (art history). Completed MA in management in culture and cultural policy at the University of Arts in Belgrade and Université Lyon 2 (France). Currently PhD candidate at the University of Arts in Belgrade (museum management and development). Attended numerous professional development programs and internships (Centre Georges Pompidou, Paris, Musée du Louvre, Paris, Central European University, Budapest, Università di Foggia). Initiated and realized various programmes and projects in the fields of cultural policy, international and Balkan cultural cooperation, contemporary dance and visual arts, museums. Founder of Station Service for contemporary dance and Nomad Dance Academy, Balkan platform for development of contemporary dance and performing arts. Cultural activist at the independant cultural scenes of Belgrade and Serbia. Since 2009 teaches as guest lecturer and teaching assistant at the MA in cultural management and cultural policy at the University of Arts in Belgrade (UNESCO Chair). Since 2011 teaches at MA in performance research programme at the same university (Erasmus Mundus Programme with Warwick University, UK, the University of Helsinki and the University of Amsterdam). Gives lectures and workshops on project management, regional cultural cooperation, museum management and cultural policy.Published numerous articles in various magazines and edited books (in English, Italian and Polish). Graduated from the Faculty of Natural Science at the University of Novi Sad. Completed MA in management in culture and cultural policy at the University of Arts in Belgrade and Université Lyon 2 (France). She was an Executive Director of the Young Researchers of Serbia as well as Voluntary Service and executive director of the Center for Youth Creativity in Belgrade. Currently special advisor for projects and cooperation with strategic partners at National Tourism Organization of Serbia and regional expert and consultant at Swiss Cultural Program in SEE and Ukraine – Swiss Cultural Programme in the Western Balkans, Sarajevo, Bosnia and Herzegovina. Certificated expert of the Council of Europe for “Cultural Route of the Council of Europe” in the framework of the Enlarged Partial Agreement on Cultural Route (Luxembourg). Collaborator in trans-national project “Sustainable development of Pelagonia region, Macedonia and Pays de la baie du mont st Michel, Basse-Normandie, France” (Bitola, Macedonia / Caen, France. She is in decision making board of NOMAD Dance Academy and one of core member of the advocacy task force. Posted by GeoAIR team at 11:34 AM No comments:


text: პოლიციამ დილიდან დაიწყო მოძრაობის წევრების დაკავება, მაგრამ მოძრაობის ლიდერმა მშვიდობიანი მსვლელობის გაგრძელების ნებართვას მიაღწია " /> პოლიციამ დილიდან დაიწყო მოძრაობის წევრების დაკავება, მაგრამ მოძრაობის ლიდერმა მშვიდობიანი მსვლელობის გაგრძელების ნებართვას მიაღწია ნიკოლ პაშინიანი, რომელიც დაუმორჩილებლობის მოძრაობას უდგას სათავეში და გუშინ ხავერდოვანი რევოლუციის დაწყების შესახებ განაცხადა, დემონსტრანტების დიდ კოლონასთან ერთად დილიდან ერვნის ცენტრში გადაადგილდება. პოლიციამ დილიდან დაიწყო მოძრაობის იმ მონაწილეთა დაკავება, რომლებიც ქუჩების გადაკეტვას ცდილობენ. გუშინ ხალხმრავალი მიტინგის დროს გამოაცხადეს, რომ ქუჩების გადაკეტვასა და მოძრაობის პარალიზებას ისევ გააგრძელებენ და დღეს დილის 10:00 საათიდან დემონსტრანტები ამის გაკეთებას ცდილობენ. პოლიცია აცხადებს, რომ ზოგიერთი ქუჩაზე მოძრაობა უნდა გახსნას, რის გამოც ის მოქალაქეები ფერხდებიან, ვინც მათ წინააღმდეგობას უწევს. პაშინიანმა უკვე შეძლო, რომ პოლიციელები დაერწმუნებინა, და თავისი მეთაურობით დიდი კოლონის მშვიდობიანი მსვლელობის ნებართვა მიიღო. პრემიერ-მინისტრის რეზიდენციის წინ პოლიციის კორდონი დღეს მოიხსნა, აქ მხოლოდ რამდენიმე პოლიციელი იმყოფება. უფრო მეტი პოლიციელი მეორეხარისხოვან ქუჩებზეა თავმოყრილი. მოძრაობის ლიდერი რუპორით ხელში აქციის მონაწილეებს გამუდმებით ახსენებს: "პოლიციელებისადმი პატივისცემით მოქცევა, და არავითარი ძალადობა. ჩვენი ბრძოლა მიმართულია სერჟ სარგსიანის წინააღმდეგ, რომელიც გუშინდელი დღიდან პრემიერ-მინისტრია. ჩვენ პოლიციელებს არ ვებრძვით". პაშინიანი პროტესტის მონაწილეებს დროდადრო ასევე მოუწოდებს, რომ ჰიგიენური ნიღბები მოიხსნან, რადგან მათ საშიში არაფერი აქვთ – აქცია მშვიდობიანია და პოლიცია მათ მიმართ სპეციალურ საშუალებებს არ გამოიყენებს. მაგრამ ჟურნალისტები იუწყებიან, რომ პოლიციელებს აირწინაღები დაუნახეს, რაც იმას ნიშნავს, რომ სპეციალური საშუალებების გამოყენება გამორიცხული არ არის. სიტუაცია ნებისმიერ მომენტში შეიძლება გამწვავდეს. JAMnews მოვლენების განვითარებისთვის თვლ-ყურის დევნებას აგრძელებს. დაუმორჩილებლობის მოძრაობის დაწყებისა და ბოლო დღეების მოვლენების შესახებ იხილეთ JAMnews მასალებში: სომხეთში დაკავებულები არიან პარტიის წევრები, რომლებიც სერჟ სარგსიანის ხელისუფლების გაგრძელების წინააღმდეგ გამოდიან ერევანი: ოპოზციამ სერჟ სარგსიანის ხელისუფლების გაგრძელების წინააღმდეგ სადღეღამისო აქციები დაიწყო ერევანში მეპროტესტეები ღამეს პარლამენტის წინ კარვებში გაათენებენ, რათა 17 აპრილს დეპუტატები შენობაში არ შეუშვან სომხეთის ყოფილი პრეზიდენტი ქვეყნის ყოვლისშემძლე პრემიერ-მინისტრი გახდა. JAMnews-ის რეპორტაჟი: პროტესტის მეხუთე დღე სომხეთში


text: საქართველოს ადგილობრივ თვითმმართველობათა ეროვნულმა ასოციაციამ აღმასრულებელი საბჭოს რიგით XXXIV სხდომა მოიწვია, რომელზეც დღის წესრიგით გათვალისწინებულ საკითხებზე იმსჯელეს. საბჭოს წევრებმა სხდომის თავმჯდომარედ ,,ათეა''- ს ვიცე-პრეზიდენტი - გიორგი ტყემალაძე აირჩიეს, რის შემდეგაც, საქართველოს ადგილობრივ თვითმმართველობათა ეროვნული ასოციაციის 2020 წლის ბიუჯეტის პროექტი განიხილეს. ფინანსურ დოკუმენტს, რომელიც სხდომის მონაწილეებს ათეა-ს აღმასრულებელი დირექტორის მოადგილემ - ნათია ღვინაშვილმა გააცნო, აღმასრულებელი საბჭოს წევრებმა ერთხმად დაუჭირეს მხარი. დღევანდელ სხდომაზე, ასევე, ევროპის რეგიონთა და თვითმმართველობათა კომიტეტის აღმოსავლეთ პარტნიორობის კონფერენციაში -"CORLEAP", საქართველოს დელეგაციის შემადგენლობისთვის სამი სათადარიგო წევრის დამტკიცების შესახებ გაიმართა მსჯელობა. როგორც შეხვედრაზე აღინიშნა, "CORLEAP"- მა საქართველოს ადგილობრივ თვითმმართველობათა ეროვნულ ასოციაციას წერილით მიმართა, სადაც აღნიშნულ სტრუქტურაში განხორციელებული სიახლის შესახებ, კერძოდ კი, დელეგაციის შემადგენლობაში ძირითადი წევრების გარდა, სათადარიგო წევრების დამატებაზე იყო საუბარი. სხდომის თავმჯდომარემ აღნიშნული კონფერენციის მნიშვნელობაზე ისაუბრა და აღმასრულებელი საბჭოს "CORLEAP"-ის დელეგატებად რუსთავის, ოზურგეთისა და მცხეთის მუნიციპალიტეტების საკრებულოების წევრები - გიორგი ჭანტურია, მარიამ ჩხიკვიშვილი და იოანე ლაშხი წარუდგინა. დელეგაციის ახალი შემადგენლობა ხმათა უმრავლესობით დამტკიცდა. საქართველოს ადგილობრივ თვითმმართველობათა ეროვნული ასოციაცია 2004 წლის 17 დეკემბერს ევროპის საბჭოსა და ევროკომისიის ერთობლივი ინიციატივის ფარგლებში დაფუძნდა და მისი მიზანია ქვეყანაში ადგილობრივი თვითმმართველობის სისტემის სრულყოფა და ადგილობრივი დემოკრატიის განვითარება, სახელმწიფო ძალაუფლების დეცენტრალიზაცია და ადგილობრივი თვითმმართველობის ინსტიტუციების განვითარება.


“მოლოდინი რეალური არ აღმოჩნდა”; “ვფიქრობ, ხელისუფლება რაღაც კორუფციულ გარიგებებშია აზერბაიჯანთან” – მამა ანდრია და მამა კირიონი დავით გარეჯის შესახებ – DOGMA.GE მოლოდინები დავით გარეჯის მიმდებარე ტერიტორიაზე გზის გაყვანის სამუშაოების შეწყვეტასთან დაკავშირებით არ აღმოჩნდა რეალური, – ამის შესახებ საქართველოს საპატრიარქოს პრესსამსახურის ხელმძღვანელი, დეკანოზი ანდრია ჯაღმაიძე „ფეისბუკის“ გვერდზე წერს. დეკანოზის ინფორმაციით, დამატებულია მძიმე ტექნიკაც, რომელიც გზის გაყვანაზე დილიდან მუშაობს. „შეიძლება დადასტურებულად ითქვას, რომ მოლოდინები დავით გარეჯას მიმდებარე ტერიტორიაზე გზის გაყვანის სამუშაოების შეწყვეტასთან დაკავშირებით არ აღმოჩნდა რეალური, დილიდან გრძელდება კლდოვანი საფარის ნგრევა, მძიმე ტექნიკა, გაყვანის ნაცვლად, დაამატეს“, – წერს დეკანოზი ანდრია ჯაღმაიძე. „მე ვფიქრობ, ხელისუფლება რაღაც კორუფციულ გარიგებებშია აზერბაიჯანთან და არაფერს არ აკეთებს. 26 მაისი გარეჯშია და არა თავისუფლების მოედანზე, სცენას რომ აწყობენ საცეკვაოდ,“ – ამის შესახებ დავით გარეჯის არქიმანდრიტმა კირიონმა „ინტერპრესნიუსს“ განუცხადა. მისი ინფორმაციით, მონასტრის მიმდებარე ტერიტორიაზე აზერბაიჯანულმა მხარემ კვლავ განაახლა საგზაო სამუშაოები. როგორც არქიმანდრიტმა აღნიშნა, საქართველოს ხელისუფლება უპრინციპოა და ვერ იცავს იმ ვალდებულებას, რაც ქვეყნის წინაშე აქვს. „ისევ გააგრძელეს მუშაობა, ისევ თხრიან და ანგრევენ მონასტრის მიმდებარე ტერიტორიაზე კლდის ქანებს. ყველანაირი მოლაპარაკება ფალსიფიკაცია გამოდგა. გუშინ სახელმწიფოების პირველი პირები ელაპარაკნენ ერთმანეთს და აზერბაიჯანის მხრიდან დაპირება იყო, რომ სამუშაოები გაჩერდებოდა, მაგრამ დღეს ისევ ისე აქტიურად გაგრძელდა. მდგომარეობა ისეთია, რომ ხელისუფლება აბსოლუტურად პასიური და უპრინციპოა. ხელისუფლება არ არის თავის სიმაღლეზე, რომ საკუთარი ვალდებულება, რაც ქვეყნის და ერის წინაშე გააჩნია, ის განახორციელოს, ამიტომ ხალხმა უნდა დავიწყოთ. მე ვფიქრობ, 26 მაისი გარეჯშია და არა თავისუფლების მოედანზე, სცენას რომ აწყობენ საცეკვაოდ. უნდა გაგვართონ პატარა ბავშვებივით, ვითომ ყველაფერი რიგზეა. მე ვფიქრობ, ხელისუფლება რაღაც კორუფციულ გარიგებებშია აზერბაიჯანთან და არაფერს არ აკეთებს, არანაირ კოზირს არ იყენებს. როგორ შეიძლება, 6 კოზირი გქონდეს და 2 კოზირით გამარცხებდნენ?!“ – განაცხადა არქიმანდრიტმა კირიონმა. დავით გარეჯი, მამა ანდრია, მამა კირიონი “დავით გარეჯის მიმდებარედ გზის გაყვანის სამუშაოები შეწყვეტილია და ტექნიკა გაყვანილია”


ასევე კაკი 77


text: 25 თებერვალი — გრიგორიანული კალენდრის 56-ე დღე. წლის ბოლომდე დარჩენილია 309 დღე (ნაკიან წელში - 310). დღის მოვლენები 138 : რომის იმპერატორმა ჰადრიანემ იშვილა ანტონინუს პიუსი, რითაც იგი თავისი მემკვიდრე გახადა. 1570 : რომის პაპმა პიუს V-მ ეკლესიისგან მოკვეთა ინგლისის დედოფალი ელისაბედ I 1836 : სამუელ კოლტმა დააპატენტა კოლტის რევოლვერი. 1921 : საქართველოს დემოკრატიული რესპუბლიკა ოკუპირებულ იქნა რუსეთის არმიის მიერ. გამოცხადდა საბჭოთა ხელისუფლება. 1932 : ადოლფ ჰიტლერმა მიიღო გერმანიის მოქალაქეობა. 1943 : ჰოლოკოსტი - 158 ნორვეგიელი ებრაელი ნორვეგიიდან აუშვიცში გადაასახლეს. 1945 : თურქეთმა გერმანიას ომი გამოუცხადა. 1954 : გამალ აბდელ ნასერი ეგვიპტის პრემიერ-მინისტრი ხდება. 1956 : სკკპ-ის XX ყრილობაზე ნ. ხრუშჩოვმა გაკიცხა სტალინის პიროვნების კულტი. 1986 : კორასონ აკინო ფილიპინების პრეზიდენტი გახდა. 2009 : ტელეკომპანია „იმედის“ საკონტროლო პაკეტი საინვესტიციო ფონდი რაკიინის მფლობელობაში გადავიდა. მეცნიერთა საერთაშორისო ჯგუფმა ანტარქტიკის ყინულის ქვეშ დაფარული გამბურცევის მთათა სისტემის ტოპოგრაფიული რუკა დაასრულა. 2012 : საქართველოს მორაგბეთა ნაკრებმა 32:7 პორტუგალიის გუნდი დაამარცხა. საქართველოში დაჯავშნული საბრძოლო მანქანა „ლაზიკის“ პრეზენტაცია გაიმართა. 2020 : 2020 წლის 25 თებერვლის მონაცემებით, კორონავირუსით ინფიცირების 80 289 შემთხვევა დაფიქსირდა, გარდაიცვალა 2 704, ხოლო გამოჯამრთელდა 27 789 ადამიანი. 2023 : ბოლა ტინუბუ ნიგერიის პრეზიდენტად აირჩიეს. ამ დღეს დაბადებულნი 1643 : აჰმედ II — ოსმალეთის იმპერიის სულთანი (1691–1695) 1841 : პიერ ოგიუსტ რენუარი — ფრანგი მხატვარი და მოქანდაკე 1863 : ბრონცია კოლერ-პინელი — ავსტრიელი ექსპრესიონისტი მხატვარი 1871 : ლესია უკრაინკა — უკრაინელი პოეტი 1873 : ენრიკო კარუზო — იტალიელი ტენორი 1881 : ალექსეი რიკოვი — საბჭოთა პოლიტიკოსი 1890 : ვიაჩესლავ მოლოტოვი —საბჭოთა პოლიტიკოსი 1910 : პავლე კლუშანცევი — რუსი კინორეჟისორი, მწერალი. 1921 : ვახტანგ გორგანელი — ქართველი პოეტი. 1927 : ელგუჯა ბერძენიშვილი — ქართველი ფერმწერი და გრაფიკოსი 1930 : ვაჟა ოკუჯავა — ქართველი ნეიროფიზიოლოგი. 1935 : ოქთაი სინანოღლუ — თურქი ფიზიკური ქიმიკოსი და მოლეკულური ბიოფიზიკოსი. 1940 : გიორგი — ტყიბულისა და თერჯოლის ეპარქიის მიტროპოლიტი. 1941 : ზურაბ კანდელაკი — ქართველი რეჟისორი, მწერალი, დრამატურგი. 1943 : ჯორჯ ჰარისონი — ინგლისელი გიტარისტი, The Beatles-ის წევრი 1950 : ნესტორ კირხნერი — არგენტინის პრეზიდენტი (2003–2007) 1959 : ალექსეი ბალაბანოვი— რუსი რეჟისორი, მსახიობი, სცენარისტი და პროდიუსერი. 1966 : გიორგი ბარამია — ქართველი დიპლომატი 1966 : ტეა ლეონი — ამერიკელი მსახიობი. 1971: დენიელ პაუტერი — კანადელი მუსიკოსი. 1981 : შაჰიდ კაპური — ინდოელი მსახიობი. 1982 : ფლავია პენეტა — იტალიელი ყოფილი პროფესიონალი ჩოგბურთელი 1984 : ჟუან პედრუ და სილვა პერეირა — პორტუგალიელი ფეხბურთელი 1988 : ალექსანდრე ელოშვილი — ქართველი რეჟისორი. 1993 : ირაკლი ქათამაძე — ქართველი ფეხბურთელი 1999: ჯანლუიჯი დონარუმა — იტალიელი ფეხბურთელი ამ დღეს გარდაცვლილნი 1682 : სტრადელა, ალესანდრო — იტალიელი კომპოზიტორი, მომღერალი 1713 : ფრიდრიხ I — პრუსიის პირველი მეფე (1701-1703 წლებში) 1906 : არენსკი, ანტონი — რუსი კომპოზიტორი 1932 : ჯულიეტა ლანტერი — იტალიელი-არგენტინელი ფიზიკოსი, მოაზროვნე, არგენტინაში ქალთა უფლებების დამცველი და სოციალური მოძრაობის მხარდამჭერი. 1947 : პაშენი, ფრიდრიხ — გერმანელი ფიზიკოსი 1960 : ანდრონიკაშვილი, კირა — ქართველი კინომსახიობი და რეჟისორი 1968 : იოსელიანი, დავით — ქართველი ქირურგი 1971 : სვედბერგი, თეოდორ — შვედი ფიზიკოსი და ქიმიკოსი 1983 : უილიამსი, ტენესი — ამერიკელი დრამატურგი 1999 : სიბორგი, გლენ — ამერიკელი ფიზიკოსი და ქიმიკოსი 2020 : ჰოსნი მუბარაქი — ეგვიპტის ყოფილი პრეზიდენტი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: დღესასწაული ივერიის ყოვლადწმიდა ღვთისმშობლის ხატისა პროხორე ქართველი, ლუკა იერუსალიმელი, ნიკოლოზ დვალი და ყოველნი მოწამენი და ღირსნი მამანი ქართველნი - იერუსალიმის ქართველთა მონასტერში ცხოვრებულნი მელეთი I ანტონი II ღირსი მარინი და მამა მისი ევგენი ალექსი საკვირველთმოქმედი აგრეთვე: ქუვეითი : ეროვნული დღე (1961). სურინამი : განთავისუფლების და განახლების დღე (1980). იხილეთ აგრეთვე სხვა თვეები 0225


რატომ დასწია საპარლამენტო უმრავლესობამ მერის არჩევისთვის საჭირო ბარიერი? 2014/01/19 18:44:16 ადგილობრივ არჩევნებში მერებისათვის 40%–ანი, ხოლო გამგებლებისათვის 33%–ანი საარჩევნო ბარიერი დაწესდება. ასე რომ, საქართველოს 12 ქალაქში ყველა მერი 40%–ანი ბარიერის გადალახვის შედეგად აირჩევა. თვითმმართველ ქალაქებში ბარიერის გაზრდას ჯერ კიდევ საპარლამენტო უმცირესობა ითხოვდა, საარჩენო კოდექსში გაწერილ 50% –ან ბარიერს მხარი საპარლამენტო უმრავლესობამ პირველივე მოსმენით დაუჭირა, თუმცა, საპარლამენტო უმცირესობამ ამ საარჩევნო ბარიერს მხარი არ დაუჭირა. საბოლოოდ კი ვერ შეთანხმდნენ. წლების წინ ნაციონალები თავად იბრძოდნენ 50%–ანი ბარიერისათვის. ახლა, პარლამენტმა მის მიერ მიღებული 50%–ანი საარჩვენო ბარიერი თავადვე დასწია 40 %–მდე. მამუკა კაციტაძე (არასაპარლემენტო ოპოზიციის წარმომადგენელი): – 50–ს პლუს ერთი ნიშნავს, რომ უმრავლესობა იმარჯვებს უმცირესობაზე, ახლა 40–ს პლუს ერთი, იგივე 30–ს პლუს ერთი, ეს იმას ნიშნავს, რომ უმცირესობამ უნდა მართოს უმრავლესობა? გასაგებია, რომ "ქართულ ოცნებას" რეიტინგის პრობლემა აწუხებს, მაგრამ მას სურს , რომ აიღოს უპირატესობა ამომრჩეველთა უმრავლესობაზე. კახა კუკავა (არასაპარლამენტო ოპოზიციის წარმომადგენელი): – ორი წლის წინ "ქართული ოცნების" წარმომადგენლები უსუფაშვილი და ხიდაშელი აცხადებდნენ, რომ თუ არ იქნებოდა 50%–ანი ბარიერი, მაშინ დაიღუპებოდა დემოკრატია. "ქართული ოცნების" ამოცანაა, როგორმე არჩევნების გაყალბების და დისკრიმინაციული საარჩევნო კოდექსით, არარეფორმირებული გზით, ოცნების დაბალრეიტინგული კანდიდატი დავით ნარმანია გაათრიონ ქალაქ თბილისის მერად. სახელისუფლებო უმრავლესობის 40%–იანი საარჩევნო კოდექსის მიღებას უარყოფითად აფასებს თვითმართველობის ეროვნული ასოციაცია, ისინი საპარლემენტო უმრავლესობას საარჩევნო კოდექსის საკუთარ ინტერესებზე მორგებაში ადანაშაულებენ. საარჩევნო ბარიერზე მსჯელობა პარლამენტში კვლავ გაგრძელდება. სულ ნანახია - 2290 რატომ გაჭიანურდა და როდის დასრულდება პედაგოგებისთვის სტატუსის ამსახველი სერტიფიკატების გადაცემა


source: fineweb

text: კონდაკი: მტკიცენი და ყოვლადბრწყინვალენი გუნდნი ცხრათა მოწამეთანი, სამ მთავართასა ღაღადებდეს: სისხლსა და სულსა ჩუენსა ხორცთა თანა, ვითარცა უბიწოსა მსხვერპლსა, შევსწირავთ შენდა, მეუფეო, ჩუენცა აღგვრაცხენ შენთანა ზეცისა პირმშოთა თანა, ვითარცა ღმერთმან მოწყალემან. კონდაკი: მრავალ სახენი წყლულებანი დაითმინენითა და გვირგვინი ღმრთისა მიერ მოიხვენით, იოხეთ ჩუენთვისცა უფლისა მიმართ სახსენებელთა თქუენთა საღმრთოთა აღმასრულებელთათვის, ყოვლად დიდო ტიმოთე და დიდებულ მავრა, რაითა მშვიდობით დაიცვას ქალაქი და ერი, რამეთუ იგი თავადი არს სიმტკიცე მორწმუნეთა. ტროპარი: მწოდებელსა მას შენსა ქრისტესა მეუფესა გულს მოდგინედ შეუდეგ, დამტევებელი მეზვერეობისა, რომელი გამოუჩნდა კაცთა ქუეყანასა ზედა სახიერებისათვის, და მოციქულად რჩეულად გამოსჩნდი, და ახარე სახარებაჲ სოფელსა ხმა მაღლად, ამისთვის პატივს-ვჰსცემთ წმიდასა ხსენებასა შენსა, მათე ღმრთის-მეტყველო, ევედრე მოწყალესა ღმერთსა, რათა ცოდვათა შენდობაჲ მოგვანიჭოს და სულთა ჩუენთა დიდი წყალობაჲ. კონდაკი: უღელი იგი მეზვერობისა განაგდე, და უღელსა მას სიმართლისასა შეეყავ, და გამოსჩნდი რჩეულად ვაჭრად, სიმდიდრე მოიგე მაღალი იგი სიბრძნეჲ, ვინაჲცა ქადაგე სიტყვაჲ ჭეშმარიტებისა, და დახსნილნი სულნი აღადგინენ მოსწრაფედ, და გამოგვიწერე ჩუენ და დღე იგი სასჯელისა. ტროპარი: წყლულებანი იგი, უფალო, წმინდათა შენთანი, რომელნი შენთვის თავს ისხნეს, მიიხვენ აქ მეოხებად ჩუენთათვის და ყოველნივე სენნი ჩუენნი განკურნენ, კაცთმოყუარე, გევედრებით. კონდაკი: სიბრძნისა ღმრთისა სვეტნო, შვიდ რიცხვედნო, ბაზმანკო ნათლისანო, საღმრთონო შვიდ ნათელნო, მაკაბელნო ყოვლადბრძენნო, პირველმოწამეთა დიდნიმოწამენო, მათ თანა ღმერთსა ყოველთასა ევედრენით ცხოვრებად მაქებელთა თქუენდა. კონდაკი: სახლსა შინა ღვთისასა დაიდევ ჭეშმარიტისა მოღვაწებისა უცთომელი ვარსკვლავი განმანათლებელად ყოველთა კიდეთა, მამაო მამათაო, ღირსო მაკარი. კონდაკი: სახიერი ღმერთი შეიყუარე ყოვლითა გულითა, ღირსო მაკრინა, და ჯუარი მისი პატიოსანი ბეჭთა შენთა ზედა იტვირთე, და შეუდეგ მას გულსმოდგინედ, ვინასა შენდობაი ცოდვატა მოიპოვე. კონდაკი: კუერთხითა, წმიდაო, ღმრთისა მიერ შენდა მოცემულითა, ერი შენი დამწყსე ცხოვრება-შემოსილითა საძოვართა ზედა, ხოლო მხეცნი უხილავნი და დაუმშვიდებელნი შემუსრენ ფერხითა ქუეშე მგალობელთა შენთასა, რამეთუ ყოველნი, რომლენი ვართ ძვირთა შინა, მხურვალედ ზედამდგომელად და შემწედ მოგიგებთ შენ, მამანტი. კონდაკი: სარწმუნოებითა ქრისტესითა მოწყლულთა ყოვლადნეტართა და მისთა სარწმუნოებით მსმელთა სასმელისათა სპარსთა სამისნონი და სამსახურებელნი ქუეყანად დააკვეთენით, სამებისა რიცხვნო, მეოხებასა ყოფდით ჩუენ ყოველთათვის. ტროპარი: ქრისტეს ჩუენთვის ქალწულისაგან შობილსა შეუდეგ, სანატრელო მარიამ მაგდალინელო, რომლისა სჯული და მცნებანი დაიმარხენ; ამისთვისცა წიდასა ხსენებსა შენსა სიხარულით ვდღესასწაულობთ მორწმუნენი და წადიერად გაქებთ და გიგალობთ. კონდაკი: ჰსდგე რა წინაშე ყოვლადდიდებულისა მაცხოვრისა ჯუარისა სხუათა მათ მრავალთა თანა და დედისა თანა უფლისა, შენცა მწუხრებით მტკივნეული საცრემლეოდი და ქებას ამას შესწირავდი, მეტყუელი: რა არს უცხო ესე და საკვირველი, ვითარ მყრობელმან ყოვლისა დაბადებულისამან, ვნება თავს-იდევ, დიდებაი ძლიერებასა შენსა. ტროპარი: შენ შორის, საკვირველო დედაო, კეთილად დაცულ იქმნა ხატება, რამეთუ აღიღე ჯვარი და შეუდეგ ქრისტესა, და მოქმედი ასწავებდი შეურაცხყოფასა ხორცთასა, ვითარცა წარმავალსა, ხოლო ღვწასა სულისასა ვითარცა უკვდავისა არსებისასა, რომლისა-თვისცა ანგელოზთა თანა იხარებდეს სული შენი, ნეტარო მარიამ. კონდაკი: მეძავობათა მიერ პირველ აღსავსე მრავალ სახეთა, სძლად წმიდად ქრისტესა დღეს სინანულით შეწყნარებულ იქმნა, ანგელოზთა მოქალაქობითა მიმსგავსებული, ეშმაკთა ჯვრისა საჭურველითა უჩინო ჰყოფს, ამისთვის მეუფისა გამოსჩნდა სძლად მარიამ დიდებული. ტროპარი: ტარიგი შენი, იესუ, მარინე ხმობდა ხმითა მაღლითა, შენდა მსურის, სიძეო ჩემო, და შენითა ძიებითა დავსთხევ სისხლთა ჩემთა, და თანა ჯვარს ვეცმი, და თანა დავეფლვი შენდა ნათლისღებითა და მელმის შენთვის, რათა ვსუფევდე შენთანა და მოვსწყდები სახელისა შენისათვის, რათა ვიდიდოცა შენ თანა, არამედ ვითარცა მსხვერპლი უბიწო მიმითვალე, რომელი სურვილით მოვივლტი შენდა, მისითა მეოხებითა, ქრისტე ღმერთო, აცხოვნენ სულნი ჩუენნი. სხვა ტროპარი: ბრწყინვალედ განაშუენე ლამპარი შენი სისხლითა ზეთითა ბრძენთა მათთანა ქალწულთა, სიძისა მომლოდნელთა, ქალწულთა შორის დიდებულო მოწამეო მარინე, მეოხ-გვეყავ ჩუენ. კონდაკი: ქალწულებისა სიკეთითა განშვენებულმან, ქალწულო, და წამებისა ღვაწლითა გვირგვინოსანმან, მარინე, სისხლითა ღვაწლთათა სხურებულმან, და კურნებათა საკვირველებითა განბრწყინვებულმან, კეთილ-მსახურებით მიითვალენ, მოწამეო, ძლევისა ნიჭნი ღვაწლთა შენისათანი. ტროპარი: მოციქულო წმიდაო, მარკოზ მახარებელო, ევედრე მოწყალესა ღმერთსა, რათა ცოდვათა შენდობა მოგვანიჭოს და სულთა ჩუენთა დიდი წყალობაჲ. სხვა ტროპარი: თხემისა მის მოციქულთასა პეტრეს მიერ სწავლული იქმენ შენ, და მიიღე მოციქულება ქრისტესი, და ვითარცა რა მზემან კიდენი სოფლისანი განანათლენ, და იქმენ ალექსანდრიელთა შვენიერება ნეტარო, და შენ მიერ ეგვიპტე იხსნა საცთურისაგან, და სახარებათა შენთა მოძღვრებითა მსგავსად ნათლისა განბრწყინდა, ამის-თჳს შენისა ხსენებისა პატივის მცემელნი ბრწყინვალედ ვდღესასწაულობთ დაძინებასა შენსა, მარკოზ ღმრთის მქადაგებელო, ევედრე ქრისტესა ღმერთსა, რათა ცოდვათა შენდობაჲ მოანიჭოს სულთა ჩუენთა. კონდაკი: მაღლით მოიღე მადლი სულისა, და რიტორთა წმასნა უკუნ არღვიე დიდებულო, რამეთუ ყოველნივე წარმართნი მოინადირენ მარკოზ ყოვლად ქებულო, და მეუფესა შენსა მიუძღვანენ და საღმრთო უქადაგე სახარებაჲ. ტროპარი: ალი მაცდურისა და საბრთხენი მისნი ცრემლითა შენითა დაშრიტენ, სანატრელო, და ზღვისა ღელვანი მხეცთა ზახებანი დააყუდენ, და ესრეთ ღაღადებდ უფლისა მიმართ: უფროისად დიდებულ ხარ შენ, ყოვლადძლიერო ღმერთო, რომელმან ცეცხლისა და მახვილისაგან მიხსენ მე. კონდაკი: ვითარცა ღმრთისმსახურებისა გამოცდილსა მოღუაწესა და ვნებათა აღმრჩეველსა პატიოსანსა, და უდაბნოსა ცხოვრებისა დამამკვიდრებელსა, ღირსად გალობით ვაქებდეთ მარტინიანეს, მარადის სანატრელსა, რამეთუ მან გველი დასრთგუნა. ტროპარი: მოციქულო წმიდაო, მატათა, ევედრე მოწყალესა ღმერთსა, რათა ცოდვათა შენდობა მოგვანიჭოს და სულთა ჩუენთა დიდი წყალობაჲ. კონდაკი: სახედ ნათლისა, ვითარცა მზე, ყოველსა ქუეყანასა განხდა სიტყვა შენი, და განანათლებს წარმართთა ეკლესიასა მადლითა, ღმერთ შემოსილო მატათა მოციქულო. ტროპარი: შენ შორის, საკვირველო დედაო, კეთილად დაცულ იქმნა ხატება, რამეთუ აღიღე ჯვარი და შეუდეგ ქრისტესა, და მოქმედი ასწავებდი შეურაცხყოფასა ხორცთასა, ვითარცა წარმავალსა, ხოლო ღვწასა სულისასა ვითარცა უკვდავისა არსებისასა, რომლისა-თვისცა ანგელოზთა თანა იხარებდეს სული შენი, ნეტარო მატრონა. კონდაკი: სიყვარულისათვის უფლისა, ღირსო მატრონა, სურვილი განსვენებისა მოიძაგე და მარხვითა სული შენი განსწმიდე, არამედ მეოხებითა შენითა წინა აღმდგომთა ზახებაჲ განაქარვე, რამეთუ ძლიერსა მტერსა სძლიე. კონდაკი: ღუაწლი კეთილი მოიღუაწე თანავნებულთა შენთა თანა, თეოდოტე, და გვირგვინი ყოვლადბრწყინვალენი მოიხვენით პატიოსანთა მათ შვიდთა ქალწულმოწამეთა თანა, ვიანიცა ევედრეთ ქრისტესა ღმერთსა დაუცხრომელად ჩუენ ყოველთათვის. ტროპარი: მართლმადიდებლობისა წინამძღვარო და კეთილმსახურებისა და კრძალულებისა მოძღუარო, მონაზონტა ღმრთივსულიერო პოხიერებაო, ყოვლისა სოფლისა მნათობო და მღვდელმთავართა კანონო რმრთივ-სულიერო, ყოვლადბრძენო მაქსიმე, სწავლითა შენითა ჩუენ ყოველნი განგვანატლენ, ვითარცა ქნარმან სულიერმან, ევედრე ქრისტესა ღმერთსა სეწყალებად სულტა ჩუენთათვის. კონდაკი: სამებისა წმინდისა მქადაგებელსა, დიდსა მაქსიმეს ვაქებდეტ ყოველნი, რამეთუ სარმწუნოებაი ღმრთისა ხმამაღლად ქადაგა, ერთი ღმერთი ორითა ბუნებითა, ორითა ნებითა და ორითა საქმითა და ღირსად სარწმუნოებით პატივს ვსცემდეთ მას, და უღაღადებდეთ: გიხაროდენ მქადაგებელო სარწმუნოებისაო. სხვა კონდაკი: ნათელი სამ-ბრწყინვალისა სამებისა დაემკვიდრა სულსა შინა შენსა და ჭურად რჩეულად გამოსჩნდი, ყოვლადნეტარო, და გამოუცხადე ყოველთა კიდეთა ღმრთაებაი მისი, ძნიად მისაწდომელი გულისხმის-გყოფად, და სამება წმიდა ცხადად გვიქადაგე, მაქსიმე, ზესთ არსად დაუსაბამოდ. კონდაკი: მოწამეთა პატიოსანი სახსენებელი მოვიდა დღეს, მხიარულ მყოფელი ყოველთა დაბადებულთა ტერენტი ბრძნისა და მოყუასთა მისთა, მოსწრაფედ უკუე მივრბიოდეთ, რაითა მოიღოთ კურბნებაი, რამეთუ ამათ ღმრთისა მიერ მოიღე მადლი სულისა წმინდისა კურნებად სენსა სულთა ჩუენთასა. კონდაკი: ქუეყანასა ზედა იღუაწე, ვითარცა უხორცომან, და დაიმკვიდრე ზეცისა იგი დიდებაი, მეთოდი, რამეთუ დაამკვიდრე კიდეთა შორის ქუეყნისათა თაყუანისცემა ხატითა, ხოლო შრომათა და სალმობათა შინა შენთა ეგენ და არა დააცხრვე კადნიერებით მხილებაი ხატისა ქრისტესისა უარისმყოფელთა. ტროპარი: სისხლი შენი, ბრძენო, საიდუმლოდ ღაღადებს ქუეყნით, ვითარცა აბელისა ღმრთისა მიმართ, ღმრთივგანბრძნობილო მღვდელმთავარო მეთოდი, ხცადად მქადაგებელო ღმრთისა განხორციელებისაო; ამისთვისცა არცხვინენ საცთურსა ორიგენისსა და მიიცვალე ზეცისა სასძლოსა, ევედრე ქრისტესა ღმერთსა, რაითა აცხოვნნეს სულნი ჩუენი. კონდაკი: ვითარცა რა მღვდელმან და მესაიდუმლოემან წმიდისა სამებისამან, უფროის გონებისა საღმრთონი იგი სიტყუანი ქადაგენ და მართლმადიდებელთა იქმენ სიმტკიცე, მეთოდი, ხოლო გონებასა ბოროტად მადიდებელთასა ამხილენ და წინაშე ქრისტესსა ანგელოზთა თანა სდგა; ევედრე მას ცხორებად სულთა ჩუენთა. კონდაკი: სულიერისა მის შენისა კადნიერებისაგან შეშინებული ივლტის განდგომილი მაკედონიოს, ხოლო ჩუენ ვედრებით მსახურებისა შენისა აღმასრულებელნი მონანაი შენი მოვილტვით შენდა სიხარულით, ანგელოზთა თანა მზრახველო მელეტო, რომელი იქმენ მახვილი ცეცხლისა ქრისტესა და მოსრენ ყოველნი იგი უღმრთოებისა ნივთნი; ამისთვის გიგალობთ შენ, მნათობსა ყოვლისა სოფლისასა. ტროპარი: მოწამემან შენმან, უფალო, მერკური, ღუაწლსა შინა თვისსა გვირგვინი მოიგო უხრწნელებისა შენ მიერ ღმრთისა ჩუენისა. რამეთუ აქუნდა მას შენ მიერი ძალი, და მძლავრი დაამხვა და შემუსრა კერპთა იგი უძლური ძალი, მისითა მეოხებითა, ქრისტე ღმერთო, აცხოვნე სულნი ჩუენნი. კონდაკი: მბრძოლთა შინა უძლეველსა მხედარსა, და ჭირთა შინა ურცხვენელსა ხელის აღმპყრობელსა, გალობით ვადიდებდეთ მერკურის დიდებულსა, რამეთუ ხსენებისა მისისა მედღესასწაულეთა ჭირთაგან იხსნის და მწუხარებათა. კონდაკი: ქუეყანასა ზედა ქრისტესთვის იღუაწეთ და მიიღეთ ზეგარდამო დიდებისა იგი გვირგვინი, და უფლისა მიერ მადლი, განმაძლიერებელნი თქუენი, და ყოველნივე ზახებანი მტერთანი განაბნიეთ, და ქრისტე ღმრთისათვის ტკივილთა დათმენა და სისხლთა დათხევა მიიტვალეთ, ხოლო მაქებელთა თქუენთა მარადის იხსნით განსადელთაგან. სხვა კონდაკი: ახალ გამოჩინებულნი ვარსკვლავნი სარწმუნოებისა გულსმოდგინედ ქრისტესთვის ვნებულნი, საქებელითა გვირგვინითა ღირსებით ყოველთა გვირგვინოსანვყვენეთ მვედრებელნი ჩუენთვის ქრიტსე მიმართ, ვითარცა სუეტნი და ზღუდენი ქრისტიანობილისა მთავრობისანი. კონდაკი: აღმობრწყინდა დღეს მოწამისა საღმრთო ხსენებაი, შემოკრებული სულთა დღესასწაულის მოყუარეთასა, რომელმან სისხლითა მარტვილობისა თვისისდათა შეამკო პორფირი სძლია, ეკლესიისა ცუენისა, და სიმდიდრედ დიდ ძალად ნაწილნი თვისნი წმინდანი მოგვანიჭნა მცველად და მფარველად ერისა მორწუნისა. კონდაკი: ვითარცა რა ნათელი ბრწყინვალე მღვდელობისა შუენიერებითა და წამებისა სისხლითა ყოვლად განშუენებული, სდგა შენ წინაშე ქრისტესა თანა მოღუაწითურთ შენით, პატრიკი, მოგსივხსენენ ჩუენცა შემსხმელნი თქუენი, ვითარცა რა პატიოსანთა მოწამეთა. კონდაკი: სამებისა წმიდისათვის მხნედ მოღუაწეთა, მრავალმანქანა მტერი იოტეთ, ძმებრთანაშეკრულთა სულითა, ვინა განისვენეთ ხუთთა ქალწულთათანა, ზეცისა სასძლოსა, ღვაწლით შემოსილნო, და ანგელოსთა თანა ყოველთა მეუფისა წინაშე მოუკლებელსა სიხარულსა შინა მდგომარე ხართ. ტროპარი: მოციქულთა სწორნო, წმიდანო მირიან და ნანა, ევედრენით მოწყალესა ღმერთსა, რათა ცოდვათა შენდობა მოგვანიჭოს და სულთა ჩვენთა დიდი წყალობა. კონდაკი: სიყრმითგან შეიუყუარე ქრისტე, ყოვლადდიებულო, და დაიმარხენ საღმრთონი მცნებანი მისნი, და მისსა მიმართ მიილტოდი, ყოვლად უმანკო მირონ ყოვლადპატიოსანო, ანგელოზთა თანა ევედრე წადიერად და ითხოვე ყოველთა პატივისმცემელთა შენთათვის მოტევებაი ცოდვათა. კონდაკი: სარწმუნოებაი ქრისტესი ცხადად და ხმამაღლად ჰქადაგე შენ, და წარმართთა სიმრავლენი მეცნიერებად ღმრთისა მოიყვანენ, და შერთე საწყსო შენი ანგელოზთა თანა, ვინაცა აწ იხარებ ქრისტეს თანა, მიტროფანე, მას ევედრე შეწყალებად სულთა ჩუენთათვის. ტროპარი: ზეცისა მხედრობათა მთავარ-ანგელოსნო გევედრებით უღირსნი ესე, რათა მეოხებითა თქუენითა შეგვზღუდნეთ ჩუენ საფარველითა ფრთეთა თქუენთათა, და უხორცოსა მის დიდებისა თქუენისა მიერ დაცულნი შეგივრდებით, და ხელ აღპყრობით გიღაღადებთ: ღელვათა და განსაცდელთაგან გვიხსნენით ჩუენ, დიდნო მთავარნო ზეცისა ძალთანო. სხვა ტროპარი: რომელი ძლევისა გალობასა და დაუცხრომელად დიდების მეტყველებასა მეუფისა შესწირავ მიქაელ დიდო მთავარო ზეცისა უხორცოთაო, რომელსა გაქუს კადნიერებაჲ წინაშე ღმრთისა, ნუ დასცხრები ოხად სულთა ჩუენთათვის. კონდაკი: მთავარ-ანგელოსნო ღმრთისანო, მსახურნო საღმრთოსა მის დიდებისანო, ანგელოსთა-მთავარნო და წინამძღვარნო შეცდომილთანო უმჯობესისა ჩუენცა გვიოხეთ დიდისა მის წყალობისა უხორცოთა ძალთა ერის მთავარნო. კონდაკი: ვითარცა მღვდელმთავარი ყოვლადპატიოსანი და ღმრთისმსახურებისა მღვდელმოწამე, ზახებასა ბოროტად მადიდებელთასა არა შეშინდი და მწვალებლობისა მისისა წინააღმდგომობასა სძლიენ, და ტკბილად ხმითა მაღალად ღაღად-ჰყავ და სთქუ: თაყვანს ვცემ ხატსა ქრისტესსა და ყოვლადწმინდისა დედისა მისისასა; ამისთვისცა პატივს გცემთ შენ, მიქაელ. კონდაკი: ხორციელი სიმდიდრე დააწვლილენ საქმითა, ხოლო სულიერი მკვეთელობაი მოიგე განწმენდითა, მიქაელ და გამოსჩნდი სამებისა სამკვიდრებელ, რომლისაცა მხედველ იქმენ ცხადად, მას ევედრე, ნეტარო, დაუცხრომელად ჩუენ ყოველთათვის. კონდაკი: შეიწურე ფარითა სარწმუნოებისათა და განეწყვე უღმრთოთა, და განისრენ იგინი, მღვდელმოწამეო მოკი, და ქრისტეს მიერ გვირგვინი მოიხვენ შენ; ამისთვისცა ანგელოზთა თანა იხარებ, იხსნენ ჭირთაგან მგალობელნი შენი და ევედრე ღმერთსა დაუცხრომელად ჩუენ ყოველთათვის. ტროპარი: მართალო, მშვიდო, გონება-წრფელო, უღმრთოთა ძლიერად დანთქმულო, ურწყულთა მომრწყუელო და ღმრთისმხილველო, სჯულისა მომცემელო, წინასწარმეტყუელთა დასაბამო, მოსე, მეოხ-გუეყავნ ჩუენ. კონდაკი: სიმაღლესა სათნოებათასა აღხედ, წინასწარმეტყუელო მოსე; ამისთვის ღირს-იქმენ დიდებასა ღმრთისასა, რომელმან ფიცარი სჯულისანი მის მადლისანი მოიხუენ და გამოსახულნი მადლნი თავსა შორის შენსა გიტვირთავს, და იქმენ წინასწარმეტყელთა დიდებაი და პატივი და ღმრთისმსახურებისა დიდი მესაიდუმლოე. კონდაკი: გუნდნი წინასწარმეტყელთანი მოსეს და აარონის თანა სიხარულით დღესასაწაულობენ, რამეთუ აღსასასრული წინასწარმეტყუელებისა მათისა აღესრულა ჩუენ ზედა, რამეთუ ბრწყინავს დღეს ქრისტე, რომლითა გვიხსნა ჩუენ ქრისტემან, მათითა მეოხებითა, ქრისტე ღმერთო, შეგვიწყალენ ჩუენ. ტროპარი: უდაბნოსა მოქალაქე, და ხორცითა ანგელოზად, და სასწაულთა მოქმედად გამოსჩნდი, ღმერთ შემოსილო მამაო წმიდაო მოსე, მარხვისა, მღვიძარებისა და ლოცვისა მადლი ზეცით მოიგე, და კურნებ უძლურთა სენთა და სულთა, რომელნი სარწმუნოებით შენდა მოივლტიან, დიდება, რომელმან მოგცა შენ ძალი, დიდება, რომელმან გვირგვინოსან გყო შენ, დიდება, რომელი იქმს შენ მიერ ყოველთა ზედა სასწაულთა. კონდაკი: შავთა მათ ყვრიმალთა ეც ძლიერად, და პირსა ეშმაკთასა შენერწყვე გონიერად, და განბრწყინდი, ვითარცა მზე ბრწყინვალე, წმიდითა ცხოვრებითა, და მოძღურებითა შენითა უძღვი სულთა ჩუენთა.


text: ხობი — ქალაქი საქართველოში, სამეგრელო-ზემო სვანეთის მხარის ხობის მუნიციპალიტეტის ადმინისტრაციული ცენტრი. მდებარეობს კოლხეთის დაბლობზე, მდინარე ხობისწყლის ნაპირას, ზღვის დონიდან 25 მ სიმაღლეზე. ქალაქად გამოცხადდა 1981 წელს. ხობში არის სამრეწველო საწარმოები, ჯანდაცვის, განათლებისა და კულტურის დაწესებულებები. ხობში არის ფოთისა და ხობის ეპარქიის რეზიდენცია, ქალაქიდან 2 კმ-ში დგას XIII საუკუნის დასასრულის ხობის ტაძარი. ხობში არის რკინიგზის სადგური თბილისი-ზუგდიდის ხაზზე. ქალაქზე გადის საერთაშორისო მნიშვნელობის გზა ს-1 თბილისი-ლესელიძე და შიდასახელმწიფოებრივი მნიშვნელობის გზა ხობი-საბაჟო. დემოგრაფია 2014 წლის აღწერის მონაცემებით ქალაქში ცხოვრობს 4242 ადამიანი. გალერეა სქოლიო სამეგრელო-ზემო სვანეთის მხარის ქალაქები


გიორგი თარგამაძემ დღეს გამართულ პრესკონფერენციაზე განაცხადა, რომ საკონსტიტუციო ცვლილება არჩევნებში მონაწილეობის მისაღებად საქართველოში ცხოვრების 10 წლიანი ცენზის შესახებ ძალაში ჯერ არ შესულა. "პარლამენტმა უნდა მიიღოს გადაწყვეტილება, რომელიც შესაძლებლობას მისცემს ბიძინა ივანიშვილს, მონაწილეობა მიიღოს არჩევნებში", - განაცხადა თარგამაძემ. ქრისტიან დემოკრატები მეორე მოსმენაზე არჩევნებში მონაწილეობის მისაღებად ბინადრობის სამწლიანი ცენზის დაწესების საკითხს დააყენებენ. ეს ინიციატივა საქართველოში ცხოვრების ბოლო სამი წლის, სული კი - ათწლიან ცენზს გულისხმობს. გიორგი თარგამაძემ საყვედური გამოთქვა იმასთან დაკავშირებით, რომ გუშინდელ საპარლამენტო სხდომაზე ოპოზიციის წარმომადგენლები ჭოჭმანობდნენ და ისინი "იურიდიული ფეტიშიზმით არიან დაკავებული", რაც, ქრისტიან-დემოკრატის თქმით, ხელისუფლებამ კარგად გამოიყენა. ბიძინა ივანიშვილის დღევანდელ განცხადებასთან დაკავშირებით, რომლის მიხედვითაც, მას მისთვისვე განკუთვნილი საკონსტიტუციო ცვლილება ვერ შეეხება , რადგან საქართველოში მხოლოდ 2004 წლიდან ცხოვრობს, თარგამაძემ თქვა: "არ ვიბრძვით ივანიშვილისთვის, ჩვენთვის მთავარია რაციონალიზმი. კონსტიტუცია ჩემთვის არ არის ბიბლია და სახარება, იგი გამოწვევებს უნდა პასუხობდეს", - გამოწვევებში თარგამაძემ საპარლამენტო და საპრეზიდენტო არჩევნები იგულისხმა. აღნიშნული საკონსტიტუციო ცვლილება 2014 წლამდე გაგრძელდება, ამასთან დაკავშირებით თარგამაძე ამბობს, რომ იმ დროისთვის ქვეყანაში "განსხვავებული პოლიტიკური ბალანსი იქნება". შეგახსენებთ, მიხეილ მაჭავარიანის დღევანდელ განცხადებას. მან news.ge-სთან საუბარში აღნიშნა , რომ საკონსტიტუციო ცვლილებაში საქართველოში ბოლო წლებში მუდმივად ცხოვრების ცენზად იმდენი წელი ჩაიწერება, რამდენიც ბიძინა ივანიშვილს არჩევნებში მონაწილეობის მიღების უფლებას მისცემს. „არ არის დასამალი, რომ დაგეგმილი ცვლილების ადრესატი ბიძინა ივანიშვილია . კეკლუცობას არ დავიწყებ და გეტყვით, რომ მას 2012 წლის საპარლამენტო და 2013 წლის საპრეზიდენტო არჩევნებში მონაწილეობის საშუალება უნდა მიეცეს,“ - ამბობს მიხეილ მაჭავარიანი .


კვირის პალიტრა - "აუცილებლად უნდა აღდგეს მინარეთი და აუცილებლად უნდა აშენდეს მეჩეთი ბათუმში!" (ექსკლუზივი) "აუცილებლად უნდა აღდგეს მინარეთი და აუცილებლად უნდა აშენდეს მეჩეთი ბათუმში!" (ექსკლუზივი) 2013, 09 ოქტომბერი, 13:05 "პრემიერ-მინისტრთან ძალიან ბევრი ვისაუბრეთ სხვადასხვა საკითხებზე, რაც ზოგადად გვაწუხებს და ასევე განვიხილეთ აქტუალური პრობლემები, როგორიცაა ჭელას ინცინდენტი და ბათუმში მეჩეთის აშენება. იმ დასკვნამდე მივედით, რომ პრობლემა აუცილებლად უნდა მოგვარდეს," - ამბობს ქართველ მუსლიმთა კავშირის თავმჯდომარე ტარიელ ნაკაიძე. - შეხვედრა ძალიან პოზიტიური იყო, ჩვენი დარდი კარგად ავუხსენით და პრემიერიც ძალიან გულწრფელად საუბრობდა. ასეთი ფორმატის შეხვედრა საქართველოს მთავრობას ქართველ მუსლიმებთან არასდროს ჰქონია. კარგი იქნება, რომ ასეთი შეხვედრები არა მარტო ჩვენთან, არამედ, სხვა რელიგიური აღმსარებლობის წარმომადგენლებთანაც გაიმართოს. ამ გზით, უფრო მეტად განიმუხტება სიტუაცია და პრობლემებიც მოგვარდება. შეხვედრა გარკვეულწილად კარგი იყო ემოციების განმუხტვის თვალსაზრისითაც. ყველა ელოდება, რომ მინარეთი თავის ადგილს დაუბრუნდება. ვფიქრობ, ეს საკითხი უკანა პლანზე რომ გადავიტანოთ და მინარეთის აღდგენა არ მოვითხოვოთ, ერთი მხრივ როგორც მოქალაქის დანაშაულიც იქნება, რადგან ამით ხვალისთვის სხვა მსგავს სიტუაციებს გზას გავუხსნით, რაც ჩვენს ქვეყანას არადემოკრატიულს წარმოაჩენს. ეს ძალიან მნიშვნელოვანი საკითხია და ამიტომაც, უკან დახევას არ ვაპირებთ. აუცილებლად უნდა აღდგეს მინარეთი და აუცილებლად უნდა აშენდეს მეჩეთი ბათუმში. - ანუ მინარეთი თავის ადგილს დაუბრუნდება? - დიახ. რაღაც პროცედურებია, რომელიც აუცილებლად უნდა გავიაროთ და ახლა სწორედ ამ ეტაპზე ვართ. ვნახოთ, მოვლენები როგორ განვითარდება. მინარეთის დასაბრუნებლად ყველა საჭირო პროცედურას გავდივართ, პრემიერთან ეს შეხვედრაც, ალბათ, შედეგს გამოიღებს და მინარეთი მალე აღდგება. - როდისთვის ფიქრობთ აღდგენას? - არ მგონია, რომ ამან თვეები და წლები გასტანოს. უფრო მოკლე ვადაში. - წლის ბოლომდე შესაძლებელია? - სავარაუდოდ, უფრო ადრეც. - მეჩეთის მშენებლობასთან დაკავშირებით მუშაობა რა ეტაპზეა? უკვე გადაწყდა, სად აშენდება? - მეჩეთის ასაშენებლად ბათუმში რამდენიმე ადგილი განიხილება. რაც ყველაზე მნიშვნელოვანია, ეს ადგილობრივი რესურსებით მოხდება. მხედველობაში მაქვს მუსლიმი მოსახლეობისა და პრემიერ-მინისტრის შემოწირულობა. ბატონმა ბიძინამ განაცხადა, რომ საქართველოში მეჩეთის ასაშენებლად, როგორც რიგით ქართველს, სურვილი აქვს მოწყალება გაიღოს. - თუ გაქვთ ინფორმაცია, რა თანხას გაიღებს პრემიერი და რამდენად იქნება საკმარისი შემოწირულობები მშენებლობისთვის? - როცა პრემიერ-მინისტრის, ასეთი ქველმოქმედი ადამიანის სურვილია, დაგვეხმაროს, ამ შემთხვევაში მგონი, ამაზე საუბარი უბრალოდ უხერხულიც არის. მეჩეთის მშენებლობის საქმეში ადგილობრივი მუსლიმი ბიზნესმენებიც მიიღებენ მონაწილეობას. ამისთვის მზადაა მუსლიმი თემი, მაგრამ კარგია ის, რომ ფინანსური რესურსები საქართველოში, ქართული მხრიდან გამოჩნდა. სხვათაშორის, მუსლიმი თემი ვფიქრობთ, ქართველი დიზაინერებისა და პროექტორებისთვის მეჩეთის გარე დიზაინზე კონკურსი გამოვაცხადოთ. გვინდა, რომ ეს მეჩეთი ერთგვარი რეკვიზიტი იყოს ქართველი მუსლიმისთვისაც. შესაბამისად, გვსურს, პროექტი კარგი იყოს და ტურისტისათვისაც თვალშიმოსახვედრი. ეს ჩვენთვის ისტორიული მომენტიცაა. მარი რობაქიძე (სპეციალურად საიტისთვის) 27 ოქტომბერი 2013 22:45 რუსლან შენ ქარველობის არაფერი გაქ დაჟე სახელიც კი. ტუ მართლა მუსლიმი ხარ სიტყვით და საქმის დაგვიმტკიცე ,რით არს ისლამი ქისტიანობაზე მართალი. 27 ოქტომბერი 2013 22:28 ვინც აზიზის მეჩეთ ააშენებს ის ქვეყნისა და ერის მტერია. ტურქებმა სამღვთო ომი გაოუცადა საქართველოს, მუსლიმების კოალიცია შექმნა საქართველოს წინააღმდეგ რაც მსოფლიო ისტორიას არ ახსოვს, გელათი ააფეთქეს. მოიხადონ ბოდიში ყველაფერზე რაც საქართველოს წინაღმდეგ ჩაიდინეს, რისი გამკთებლების არ არიან, ეგენი ხომ თურქები არიან.პირადად ჩემი დიდი ბაბუა თურქებთან ომშია დაღუპული ქობულეთში, ახლა მის საფლავსაც ვერ ვპოულობთ. 27 ოქტომბერი 2013 22:21 ვინც აზიზის მეჩეთ ააშენებს ის ქვეყნისა და ერის მტერია. ტურქებმა სამღვთო ომი გაოუცადა საქართველოს, მუსლიმების კოალიცია შექმნა საქართველოს წინააღმდეგ რაც მსოფლიო ისტორიას არ ახსოვს, გელათი ააფეთქეს. მოიხადონ ბოდიში ყველაფერზე რაც საქართველოს წინაღმდეგ ჩაიდინეს, რისი გამკთებლების არ არიან, ეგენი ხომ თურქები არიან.პირადად ჩემი დიდი ბაბუა თურქებთან ომშია დაღუპული ქობულეთში.ვისაც ლოცვა უნდა მეჩეთები ბევრია საქრთველოში შედით და ილოცეთ.


გუნა გუნა (სანსკ. गुण guṇa ”თვისება”) - ცნება ინდუიზმში, ბუნების (პრაკრიტის) სამი ძალა ანუ კატეგორია: გუნები ბჰაგავადგიტაში [რედაქტირება] სხვა მრავალ ლიტერატურასთან ერთად გუნებს ბჰაგავადგიტაც განიხილავს და მათ ადამიანის აზროვნებასა და ქმედებასთან მიმართებაში აღწერს. იგი ასახელებს რწმენის (შრადჰა), საკვების, მსხვერპლშეწირვის, ასკეტიზმისა (ტაპასი) და ქველმოქმედების (დანა) სამ სახეობას. თავიდან კრიშნა განიხილავს რწმენის სამ სახეობას: - სატვაში მყოფი ადამიანები თაყვანს სცემენ ღმერთებს; - რაჯასში მყოფნი ეთაყვანებიან რაკშასებსა და იაკშასებს; - ტამასით მოცულნი ლოცულობენ მოჩვენებებზე (პრეტა) და სულებზე (ბჰუტა). ამათ ემატებიან ისეთებიც, რომლებიც სიცრუესა და ეგოიზმში უაზროდ ცხოვრობენ, ტამასითა და რაჯასით მოცულნი არიან და სხეულსა და სულს აწამებენ. (ბჰაგავადგიტა 17.1-6) შემდეგ საკვების სამ სახეობას: - ახლადმომზადებული, გემრიელი წვნიანი კერძები სატვას ადამიანებისთვისაა; - მჟავე, ცხარე, მწარე, მლაშე საჭმელი უყვართ რაჯასში მყოფთ; - ძველი, უგემური საჭმელი ტამასში მყოფ ადამიანებს ეგემრიელებათ. (ბჰაგავადგიტა 17. 7-11) ასევე მსხვერპლშეწირვის სამ სახეობას: - წეს-ჩვეულებათა გათვალისწინებით ჩატარებული მსხვერპლშეწირვა, რომლისგანაც პიროვნება თავისთვის არაფერს მოელის, სატვას განეკუთნება; - ეგოისტური მოსაზრებით ჩატარებული მსხვერპლშეწირვა რაჯასის გუნაა; - წეს-ჩვეულებათა საწინააღმდეგოდ და უცოდინრობით და ურწმუნოებით ჩატარებული მსხვერპლშეწირვა ტამასია. (ბჰაგავადგიტა 17.11-13) ამავე ლოგიკით კრიშნა ასკეტიზმისა და ქველმოქმედების ბუნების აღწერისას ერთმანეთს უპირისპირებს სატვას, რაჯასისა და ტამასის გუნებს (ბჰაგავადგიტა 17.13-22)


text: ლათინური ენა () — ინდოევროპულ ენათა ოჯახის ძირითადი წარმომადგენელი; ძველი რომაელების ენა. რომის რესპუბლიკისა და რომის იმპერიის ფორმალური ენა. ლათინური მკვდარი ენა არის. ვატიკანის ფარგლებს გარეთ მისი ძირითადი გამოყენება აკადემიური და სამეცნიერო ხასიათისაა. ლათინური ანბანი შექმნილი ბერძნული ანბანის ბაზაზე დღემდე ყველაზე გავრცელებული ანბანია მსოფლიოში. გეოგრაფიული არეალი თავდაპირველად ამ ენაზე მეტყველებდა აპენინის ნახევარკუნძულის ცენტრალურ ნაწილში, ლაციუმში (ახლანდელი იტალიის ოლქი ლაციო) მობინადრე ერთ–ერთი უძველესი იტალიკური ტომი, რომელსაც ლათინებს უწოდებდნენ. ლაციუმის მთავარი ქალაქი რომი, გადმოცემის თანახმად, დაარსებულა ძვ. წ. 753 წელს. ლათინურმა ენამ სახელწოდება მიიღო ლათინთა ტომისაგან, ხოლო ამ ენაზე მეტყველ ხალხს რომაელები ქალაქ რომის სახელის მიხედვით ეწოდა. აპენინის ნახევარკუნძულზე მოსახლეობდნენ სხვა იტალიკური ტომებიც. მათ შორის გამოირჩეოდნენ: ოსკები, უმბრები, საბინები... ლაციუმს ჩრდილო–დასავლეთით ესაზღვრებოდა ეტრუსკებით დასახლებული ეტრურია, უძველესი ცივილიზაციის მხარე, რომელმაც ღრმა კვალი დააჩნია რომაულ ხელოვნებას, რელიგიას, დამწერლობას. აპენინის ნახევარკუნძულის სამხრეთ ნაწილსა და სიცილიაში, ე.წ. „დიდ საბერძნეთში“ მოსახლეობდნენ ბერძნები, რომელთა ენამ და კულტურამ ასევე დიდი გავლენა იქონია ლათინური ენისა და რომაული კულტურის განვითარებაზე. ლათინებმა თანდათანობით დაიპყრეს მეზობელი ტომები, დაიმორჩილეს ოსკები, უმბრები, ეტრუსკები, სიცილიელი ბერძნები და ლათინური ენა მთელს იტალიაში გაავრცელეს (ძვ. წ. III ს.). შემდეგ, როცა რომმა პუნიკურ ომებში კართაგენზე გაიმარჯვა (II პუნიკური ომი) და ხმელთაშუაზღვის აუზს დაეპატრონა (ახ. წ. I ს.), შექმნა უზარმაზარი იმპერია, დასავლეთ პროვინციებში (ესპანეთში ანუ იბერიაში, გალიაში და ა.შ.) ლათინური ენა ითვლებოდა სახელმწიფო ენად, აღმოსავლეთ პროვინციებში (საბერძნეთში, მცირე აზიაში, აფრიკის ჩრდილო სანაპიროზე და ა.შ.) სადაც რომაელთა შეჭრამდე ძლიერი იყო ბერძნული ენისა და კულტურის გავლენა, ლათინურმა ენამ დიდი პოპულარობა ვერ მოიპოვა. ამ პერიოდისათვის დამახასიათებელია ბილინგვიზმი, ბერძნები ეუფლებიან ლათინურ ენას და რომაელები ბერძნულს. რომის იმპერიის არსებობის პერიოდში ლათინური მთელს მის ტერიტორიაზე ოფიციალური სამუშაო ენა იყო. დროთა განმავლობაში მან განდევნა იმპერიის ევროპული ნაწილის სხვა ენები და ადგილობრივი მოსახლეობისთვის მშობლიურ ენად იქცა. ლათინური ენის ისტორია უპირველესი ნიმუში ლათინური დამწერლობისა არის წარწერა ოქროს ბალთაზე, რომელიც აღმოჩენილია რომის აღმოსავლეთით მდებარე ქალაქ პრენესტეში 1871 წელს. იგი ძვ. წ. VII ს. დასასრულს მიეკუთვნება. წარწერა იუწყება, რომ ბალთა დაუმზადებია ვინმე მანიუსს ნუმერიუსისთვის. უძველესია აგრეთვე 1978 წელს სატრიკში (რომის მახლობლად მდებარე ძველი ქალაქი) აღმოჩენილი წარწერა, რომელიც ძვ. წ. VI საუკუნით თარიღდება. შემდეგი წარწერა საკრალური ხასიათის ტექსტის ნაწყვეტს წარმოადგენს, რომელიც შავი ქვის სტელის ნამსხვრევზე არის შესრულებული. იგი აღმოაჩინეს რომის ფორუმის გათხრების დროს 1899 წელს. დათარიღებულია ძვ. წ. V საუკუნით. შედარებით გვიანდელი პერიოდის არის 1880 წელს რომში აღმოჩენილი თიხის ჭურჭელზე შესრულებული წარწერა, რომელიც „დუენოსის“ სახელითაა ცნობილი (რადგან წარწერაში იკითხება Bonus-ის უძველესი ფორმა duenos – „კეთილი“). ძვ. წ. III საუკუნიდან უფრო მრავლად მოიპოვება ლათინური წერილობითი ძეგლები. ლათინური ენის განვითარებაში გამოჰყოფენ შემდეგ პერიოდებს: არქაული (ძვ. წ. VII - II სს.), რომელიც ხასიათდება მრავალფეროვანი პროცესებით ფონეტიკაში (ხმოვანთა რედუქცია, დიფთონგთა მონოფთონგიზაცია, როტაციზმი და სხვ.), მორფოლოგიასა (ბუნებისა და უღლების სისტემათა ჩამოყალიბება) და სინტაქსში (თანწყობის - პარატაქსის სიჭარბე). ძვ. წ. III საუკუნიდან ლათინური ენა გავრცელდა ხმელთაშუა ზღვის ქვეყნებში. რომის მიერ კართაგენის, მაკედონიისა და საბერძნეთის დაპყრობის შემდეგ ბერძნული დამწერლობის ძლიერი გავლენით დაიწყო რომაული ეროვნული ლიტერატურის აღმოცენება-განვითარება, ე.წ. „მაღალ“ სამწერლობო სტილთა ჩამოყალიბება. ამ დროის გამორჩეული მწერლები იყვნენ: პლავტუსი, ტერენციუსი და კატონი უფროსი. კლასიკური ლათინური ენის პერიოდი (ძვ. წ. I საუკუნე), რომელსაც „ოქროს ლათინურის ხანასაც“ უწოდებენ, სალიტერატურო ლათინური ენის შექმნისა და საბოლოო დახვეწის პერიოდია. ლათინური ენის ფონეტიკისა და მორფოლოგიის სისტემები მყარ ნიადაგზე დადგა. მკვეთრად გამოიხატა აღწერილობითი, ანალიტიკური ფორმები,როგორც ენის განვითარების სრულიად გარკვეული ტენდეცია; რთული წინადადების სინტაქსი მნიშვნელოვანწილად დაეფუძნა დამოკიდებულ წინადადებაში კავშირებითი კილოს დროთა თანამიმდევრობის პრინციპს. ლათინურმა ენამ უდიდეს გამომსახველობით ძალას მიაღწია ამ დროის გამოჩენილ მწერალთა და ორატორთა თხზულებებში. სანიმუშოდ ითვლებოდა ციცერონის ორატორული და ფილოსოფიური პროზის ენა, ხოლო პოეზიაში ნორმად აღიარეს ვერგილიუსის ენა. ამ დროს მოღვაწე მწერალთა და პოეტთა შორის აღსანიშნავია აგრეთვე იულიუს კეისარი, ოვიდიუსი და ჰორაციუსი. ადრეული იმპერიის ეპოქის ანუ „ვერცხლის ლათინურის“ პერიოდში (ახ. წ. I - II სს.) სალიტერატურო ენა მკვეთრად მოწყდა ცოცხალ სალაპარაკო ენას. მწერალთა ენისათვის დამახასიათებელი გახდა თავისებური სინტაქსური საქცევები. ამ ეპოქაში იწყება რომის მიერ დაპყრობილი ტერიტორიების რომანიზაცია. ამ დროს მოღვაწეობდნენ: ტაციტუსი, იუვენალი, მარციალი, პეტრონიუსი, აპულეუსი. გვიანდელი იმპერიის ეპოქის ანუ „გვიანდელი ლათინური ენის“ პერიოდში (II - V სს.) სალიტერატურო ენა და ხალხური ლათინური კიდევ უფრო მეტად დაშორდა ერთმანეთს. ხალხურ ლათინურში გაძლიერდა ანალიტიზმი. მუსიკალურ მახვილს შეენაცვლა ექსპირატორული აქცენტუაცია, შეიცვალა ვოკალიზმისა და კონსონანტიზმის სისტემები, დაიკარგა განსხვავება გრძელ და მოკლე ხმოვანთა შორის. აღსანიშნავია სიტყვის დაბოლოების რედუქცია და ფლექსიური წყობის შესუსტება. სინტაქსში დამკვიდრდა წინდებულიანი და აღწერილობითი კონსტრუქციები, დამოკიდებულ წინადადებაში ძალა დაეკარგა კავშირებითი კილოს დროთა თანამიმდევრობის პრინციპს. ამ პერიოდის მწერლები არიან: ამიანე მარცელინუსი და ქრისტიანი ავტორები. შუა საუკუნის ეპოქაში (V - XV სს.) ლათინური ენა შემორჩა სამწერლობო და ცოცხალ სალაპარაკო ფორმებში. სალიტერატურო ლათინური შუა საუკუნის მანძილზე დასავლეთ ევროპის ხალხთა ინტელექტუალური და მხატვრული კულტ. ენა იყო. V საუკუნიდან ამ ენაზე შეიქმნა ე. წ. ლათინური ლიტერატურა - შუა საუკუნის საეკლესიო და საერო მწერლობა. სამწერლობო ლათინური საკმაოდ დაშორდა კლასიკური სალიტერატურო ენის ნორმებს, განსაკუთრებით დიდი გავლენა მოახდინა ცოცხალ სალაპარაკო ანუ ხალხურ ენაზე რომის ყოფილი იმპერიის ტერიტორიების ენებმა. ხალხური ანუ ვულგარული ლათინური თავის მხრივ საფუძვლად დაედო რომანულ ენებს. სალიტერატურო ლათინური ენის ისტორიაში განსაკუთრებული მნიშვნელობა ჰქონდა აღორძინების ეპოქას (XIV - XVI სს.). ამ დროის პროგრესული წარმომადგენლები (თომას მორი, ერაზმ როტერდამელი, ჯორდანო ბრუნო, ტომაზო კამპანელა, ნიკოლოზ კოპერნიკი და სხვ.) ლათინურ ენაზე წერდნენ. XVII - XVIII საუკუნეში სალიტერატურო ლათინური ენის გამოყენების სფერო შემოისაზღვრა მეცნიერებით, კათოლიკური ეკლესიითა და დიპლომატიით - ლათინურ ენაზე წერდნენ შრომებს დეკარტი, გასენდი, სპინოზა, ბეკონი, ნიუტონი, ლაიბნიცი, ლომონოსოვი, ეილერი და სხვ. ამჟამად ლათინური ენა საზ.-პოლიტიკური და სამეცნიერო ტერმინოლოგიის შექმნის ძირითადი წყარო და კათოლიკური ეკლესიის ოფიციალური ენაა. კულტურის ისტორიაში (განსაკუთრებით დასავლეთ ევროპის ისტორიაში) მან უდიდესი როლი ითამაშა, რასაც ადასტურებს უამრავი ნასესხები სიტყვა ევროპის ყველა ენაში. სხვა ენათა მსგავსად ქართულ ენაშიც ლათინური წარმომავლობის მრავალი სიტყვაა შემოსული (კომუნიზმი, რევოლუცია, პროლეტარიატი, კონსტიტუცია, იმპერია, უნივერსიტეტი, ფაკულტეტი, ლექტორი, სტუდენტი და სხვა ). ფონეტიკა ლათინური ანბანი ლათინურ ანბანს საფუძვლად დაედო ეტრუსკულისა და დასავლეთ ბერძნული ენის ანბანი. ძვ. წ. I საუკუნემდე ლათინური ანბანი 21 ასოს შეიცავდა. ეს 21 ასო შეადგენდა ოფიციალურ ლათინურ ანბანს. მას შემდეგ დაემატა y – „ი ფსილონი“ („ი გრეკუსი“, ე.ი. „ბერძნული ი“) და შემდგომ z ზეტა, რომლებიც ბერძნულიდან შეთვისებულ სიტყვებში იხმარებოდა. Zephyrus - ზეფირი, დასავლეთის ქარი Zona – ზონა, სარტყელი ეს ორი ასო ბოლოში დაერთო ლათინურ ანბანს. U კლასიკურ ლათინურში აღნიშნავდა ხმოვანსაც (უ) და თანხმოვანსაც (ვ). Uinum - (ვინუმ) ღვინო Ueni - (ვენი) მივედი XVI საუკუნეში თანხმოვნის აღსანიშნავად შემოიღეს ცალკე გრაფიკული ნიშანი V. ეს ასო მოთავსდა U-s შემდეგ. ამგვარად, მივიღეთ სულ 24 ასო. ზოგჯერ ხმოვნის წინ მოთავსებულ i ხმოვნისათვის იყენებენ j-s: iodum - იოდი, ან jodum. ბერძნულიდან შეთვისებული სიტყვებისათვის ლათინებმა ბერძნული ფშვინვიერი თანხმოვნების φ, θ, χ, ρ გადმოსაცემად ლათინურ თანხმოვანთა კომპლექსებს მიმართეს, მკვეთრს p, t, c-სა და r-s დაუმატეს h და ამრიგად მიიღეს: ფ, თ, ქ, ჰრ. ბერძნულიდან შეთვისებული ეს თანხმოვნები თავდაპირველად ბერძნულ გამოთქმას უახლოვდებოდნენ, შემდეგ კი: ch – გამოითქმის როგორც „ხ“, ph - როგორც – „ф“, th დაუახლოვდა „ტ“–ს, rh-მ კი დაკარგა ფშვინვიერება. Charta (ქარტა, ხარტა) – ქაღალდი Philippus (ფილიპუს, ჶილიპუს) – ფილიპე Theatrum (თეატრუმ, ტეატრუმ) – თეატრი Rhodus (როდუს) – როდოსი ხმოვნები ლათინურ ენაში ექვსი ხმოვანია: a, e, i, y, o, u. ამ ხმოვანთათვის დამახასიათებელია სიგრძე-სიმოკლე, ანუ კვინტიტატი (quintitas). გრაფიკულად მოკლე და გრძელი ხმოვნები არ განსხვავდება ერთმანეთისგან. სახელმძღვანელოებსა და ლექსიკონებში ხმოვნის სიგრძის აღსანიშნავად გამოიყენება ნიშანი —, ხოლო სიმოკლისათვის ‿. ეს ნიშნები ხმოვანს თავზე დაესმის. დიფთონგები ლათინურ ენაში არის დაღმავალი დიფთონგები. ე.ი. მეორე ხმოვანი უმარცვლოა. დიფთონგებია: ae, oe, au, eu. ae დიფთონგში თავდაპირველად გამოითქმოდა ორივე ხმოვანი, მხოლოდ e უფრო სუსტად. შემდგომ ამ დიფთონგის გამოთქმა დაემსგავსა გრძელ e ხმოვანს. œ დიფთონგშიც o ხმოვნის გვერდით გამოითქმოდა e-ც, მაგრამ შემდეგ დაემსგავსა გერმანულ ö–ს. au დიფთონგი გამოითქმოდა როგორც აუ ან ავ, eu – როგორც ეუ ან ევ. poena (პენა) - სასჯელი amoeba (ამება) - ამება (ერთუჯრედიანი მიკროორგანიზმი) saepe (სეპე) – ხშირად aurora (ავრორა) – ავრორა Europa (ევროპა) – ევროპა როცა ზემოთ დასახელებული ხმოვნები ერთმანეთის მეზობლობაში არ ქმნიან დიფთონგებს, მეორე ხმოვანს დაესმის ორი წერტილი ე.წ. puncta diaereseos „განყოფის წერტილები“ ან სიგრძის ნიშანი. poëta (პოეტა) – პოეტი თანხმოვნები c ასო არქაულსა და კლასიკურ ლათინურში გამოითქმოდა როგორც კ. მოგვიანებით, დაახლოებით ახ. წ. VI საუკუნეში, e, i, y, ae, oe ხმოვნების და დიფთონგების წინ პალატიზირებულ იქნა და გამოთქმაში მოგვცა „ც“. caelum (კელუმ, შემდგომ ცელუმ) – ცა Cicero (კიკერო, შემდგომ ციცერო) – ციცერონი scio (სკიო, შემდგომ სციო) – ვიცი მაგრამ – caput (კაპუტ) – თავი, credo (კრედო) – მჯერა ti კომპლექსი კლასიკურ ხანაში გამოითქმოდა როგორც „ტი“. მხოლოდ ახ. წ. IV-V საუკუნეებში პალატალიზირებულ იქნა ხმოვნების წინ და გამოთქმაში მოგვცა „ცი“. motio (მოტიო, შემდგომ მოციო) – მოძრაობა scientia (სკიენტია, შემდგომ სციენტია) – ცოდნა შენიშვნა: ti არ გამოითქმოდა როგორც ცი შემდეგ შემთხვევაში: ა) თუ მას მახვილი მოუდიოდა: totus მთელი, მხ. რ. ნათესაობითში totìus (ტოტიუს) ბ) თუ ti-ს წინ უძღოდა s, x, t: bestia (ბესტია) – მხეცი, mixtio (მიქსტიო) – ნარევი. c არქაულ ლათინურში გამოხატავდა როგორც კ, ასევე გ ბგერასაც. „დუენოსის“ წარწერაში იკითხება virco - ქალიშვილი, ნაცვლად virgo-სი. საკუთარი სახელის Gaius-ის შემოკლებული ფორმაა C. ხოლო Gnaeus-ის Cn. k ასო, რომელიც კ ბგერას გამოხატავდა, ადრე გამოვიდა ხმარებიდან. ის მხოლოდ ორ სიტყვაში გვხვდება: Kalendae – კალენდე, ყოველი თვის პირველი რიცხვი. Kaeso - კეზო, მამაკაცის სახელი. q გვხვდება u თანხმოვანთან ერთად და გამოითქმის როგორც „კვ“. aqua (აკვა) – წყალი. გ თანხმოვნისათვის ძვ. წ. III საუკუნეში შემოიღეს ახალი ასო, ოდნავ განსხვავებული c-სგან, 'g'. ngu კომპლექსი ხმოვნის წინ გამოითქმის როგორც „გვ“. lingua (ლინგვა) – ენა. ასევე ხმოვნის წინ su კომპლექსიც ზოგჯერ „სვ“–დ იკითხება. suadeo (სვადეო) ვურჩევ. s კლასიკურ ხანაში ყველა პოზიციაში გამოითქმოდა როგორც ს, გვიანდელ ეპოქაში ორ ხმოვანს შორის მოქცეულმა, ანუ ინტერვოკალურმა s-მ გამოთქმაში მოგვცა „ზ“. Asia (აზია) – აზია rosa (როზა) – ვარდი სიტყვის დამარცვლა მარცვლები იყოფა შემდეგნაირად: ა) ერთი ხმოვანი სიტყვის შიგნით მომდევნო ხმოვანს მიეკუთვნება: ro-sa - ვარდი, ta-bu-la - დაფა ბ) ორი ხმოვნიდან ერთი წინა ხმოვანთან რჩება, მეორე კი მომდევნო ხმოვანს მიყვება: has-ta - შუბი, mos-ca - ბუზი. გ) თუ ჯერ ყრუ თანხმოვანია, შემდეგ კი ნარნარა, ე.წ. muta cum liquida, ასეთი თანხმოვნები არ გაითიშება, ე.ი. თუ b, g, d, p, c, t-ს მოსდევს l, r: pa-tri-a - სამშობლო, მაგრამ for-tu-na - ბედი დ) რამდენიმე თანხმოვანთაგან უკანასკნელი მომდევნო ხმოვანს მისდევს, დანარჩენი წინა ხმოვანთან რჩება: punc-tum - წერტილი. ე) თავსართი ცალკე გამოიყოფა: abs-cedo - ვშორდები, de-scendo - ჩავდივარ. ღია და დახურული მარცვალი მარცვალი დახურულია, თუ თანხმოვნით მთავრდება, ღიაა, თუ ხმოვნით ბოლოვდება: ta-bu-la - აქ სამივე მარცვალი ღიაა. for-tu-na - აქ for დახურულია – tu და na ღია. მარცვლის სიგრძე–სიმოკლე მარცვალი გრძელია, თუ გრძელ ხმოვანს შეიცავს, მოკლეა, თუ მოკლე ხმოვანს შეიცავს. ხმოვანი შეიძლება იყოს გრძელი ან მოკლე ბუნებით (natúra), ან მდებარეობით (positione). ა) დიფთონგი, რაკიღა ორი ხმოვნის შერწყმითაა მიღებული, გრძელია: poena - სასჯელი. ბ) ხმოვანი გრძელია მდებარეობით ანუ პოზიციურად, თუ მას ორი ან მეტი თანხმოვანი (muta cum liquida-ს გამოკლებით) ან რთული თანხმოვანი x მოსდევს: monuméntum - ძეგლი, próxime - ძალიან ახლოს, მაგრამ ténebrae - წყვდიადი (br-ს წინ e მოკლეა) გ) ხმოვანი მოკლეა მდებარეობით, თუ მას ხმოვანი ან h თანხმოვანი მოსდევს: mótio - მოძრაობა (i მოკლეა), prohibeo - ვაკავებ (pro მარცვალში o მოკლეა). დ) თუ ხმოვანს ერთი თანხმოვანი მოსდევს, უნდა ვიცოდეთ ბუნებით როგორია, გრძელი თუ მოკლე. ასეთ შემთხვევაში უნდა მივმართოთ ლექსიკონს, სადაც აღნიშნულია ხმოვნის სიგრძე–სიმოკლე, ან მახვილი: amícus - მეგობარი, pópulus - ხალხი. მახვილი მახვილი ლათინურ ენაში სიტყვას მოუდის ბოლოდან მეორე გრძელ მარცვალზე, ან მესამეზე (თუ მეორე მარცვალი მოკლეა): tábula, amícus, monuméntum შენიშვნა: ა) ბოლოდან პირველ მარცვალზე მახვილი მაშინ შეიძლება იყოს, თუ ეს მარცვალი ფონეტიკური ცვლილებების შედეგად არის მიღებული: illíc - illíce - იქ, istúc - istúce - იქით. ბ) ბოლოდან მეორე მოკლე მარცვალზე მახვილი დაისმის იმ შემთხვევაში, თუ სიტყვას ენკლიტიკური -que, -ve, -ne ნაწილაკები ერთვის: fílius - ვაჟიშვილი, fília - ქალიშვილი, fílius fíliaque - ვაჟიშვილი და ქალიშვილი (que აქ და კავშირის ფუნქციას ასრულებს). თუ que არ გაიაზრება როგორც კავშირი, მაშინ მახვილი ჩვეულებრივი წესით დაისმის: úndique - ყოველი მხრიდან, ítaque - ამგვარად. თანხმოვანთა ჯგუფები ლათინურ ენაში 18 თანხმოვანია: ხშული (mutae) - с (k, q), g, d, t, p, b ნარნარა (liquidae) - l, r ნაპრალოვანი (spirantes) - s, f, v ფშვინვიერი (aspirata) - h რთული (compositae) - x (cs), z (ds) ცხვირისმიერი (nasales) - m, n ხშული თანხმოვნები შემდეგნაირად ჯგუფდება: ბაგისმიერი (labiales) - p (ყრუ), b (მჟღერი) კბილისმიერი (dentales) - t (ყრუ), d (მჟღერი) ხორხისმიერი (gutturales) - c (k, q) (ყრუ), g (მჟღერი) მთავარი ფონეტიკური კანონები ხმოვნის მონაცვლეობა ა) ღია მარცვლის მოკლე ხმოვანი სიტყვის შუაში გადადის მოკლე i-ში: capio - ვიღებ, accipio - ვღებულობ caput - თავი, capitis - თავის miles - მეომარი, militis - მეომრის homo - ადამიანი, hominis - ადამიანის ბ) r-ს წინ i გადადის მოკლე e-ში. capio –ვიღებ, capere - მიღება გ) ღია მარცვლის ae დიფთონგი სიტყვის შუაში გადადის გრძელ i-ში, au - გრძელ u-ში. exaestimi - existimo - ვსჯი, ვთვლი abcauso - accuso - ბრალს ვდებ დ) ბოლოკიდური a მოკლე თანხმოვნის ან თანხმოვანთა ჯგუფის წინ მრავალმარცვლიან სიტყვებში, ასევე სიტყვის შუა დახურულ მარცვალში მოკლე e-ში გადადის. artifax - artifex - ხელოვანი particaps - particeps - მონაწილე ე) ბოლოკიდური მოკლე i ღია მარცვალში გადადის მოკლე e-ში. mari - mare - ზღვა facili - facile - ადვილად ვ) მოკლე o დახურულ მარცვალში სიტყვის ბოლოს გადადის მოკლე u-ში. bellom - bellum - ომი mittont - mittunt - გზავნიან ზ) გრძელი ხმოვანი სიტყვის ბოლოს ორ და მეტმარცვლიან სიტყვებში l, r, m, t-ს წინ მოკლდება: orator (ბოლოკიდური o მოკლეა) - ორატორი, amat (ბოლოკიდური a მოკლე) - უყვარს ხმოვნის დაკარგვა მოკლე ხმოვანი შუა მარცვალში, განსაკუთრებით ნარნარა თანხმოვნებთან, ამოვარდება. ამ მოვლენას სინკოპე ეწოდება: valide - valde - ძალიან მოკლე ხმოვანი სიტყვის ბოლოს ხშირად იკარგება. ამ მოვლენას აპოკოპეს უწოდებენ: animali - animal - ცხოველი hice - hic - აქ ხმოვნის ჩართვა ზოგჯერ თანხმოვნებს შორის ჩაერთვის მოკლე ხმოვნები i, e, u. ამას ანაპტიკსი ეწოდება: periclum - periculum - საფრთხე agr - ager - ყანა, მიწა faclis - facilis - ადვილი როტაციზმი ინტერვოკალური s ლათინური ენის განვითარების გარკვეულ პერიოდში გადავიდა r-ში: flos - ყვავილი, flosis - floris - ყვავილის esam - eram - ვიყავი თანხმოვნის დაკარგვა ა) ინტერვოკალური v იკარგება: divisitior - ditior - უფრო მდიდარი audivisti - audisti - მოისმინე audiveram - audieram - მომისმენია magis volo - mavolo - malo - ძალიან მინდა ბ) m თანხმოვანი სიტყვის ბოლოს სუსტად გამოითქმოდა, ამიტომ პოეზიაში m-თი დამთავრებული სიტყვა ხმოვნით დაწყებული სიტყვის წინ ხშირად ელიზიას განიცდიდა: Exegi monument(um) aere perennius (Hor.) ძეგლი ავიგე სპილენძზე უფრო გამძლე ასიმილაცია ნაწილობრივი ასიმილაცია m თანხმოვანი d, t, s თანხმოვნის წინ გადადის n-ში: septemdecim - septendecim - ჩვიდმეტი eumdem - eundem - მასვე b, g თანხმოვნები s, t-ს წინ გადადის p, c-ში rego - ვმართავ, recsi - rexi - ვმართე scribo - vwer, scripsi - დავწერე სრული ასიმილაცია c, g, p, f, t, r, l, s თანხმოვნების წინ d სრულ ასიმილაციას განიცდის: adcedo - accedo - ვუახლოვდები adgero - aggero - მომაქვს adtribuo - attribuo - ვანიჭებ adrideo - arrideo - ვიცინი adloquor - alloquor - ვესაუბრები adsumo - assumo - მივიღებ t თანხმოვანი s-ის წინ სრულ ასიმილაციას განიცდის: dots - doss - dos - მზითევი ორმაგი თანხმოვნის გამარტივება ორმაგი თანხმოვანი სიტყვის ბოლოს თანხმოვანთან მეზობლობაში, ან გრძელი ხმოვნისა თუ დიფთონგის შემდეგ, მარტივდება: caussa - causa - მიზეზი ridsi - rissi - risi - ვიცინე დისიმილაცია ორი ერთნაირი ან ერთმანეთის მსგავსი თანხმოვნებიდან ერთი განიმსგავსებს: pluraris - pluralis - მრავლობითი medidies - meridies - შუადღე იამბიკური დამოკლება გრძელი ხმოვანი, რომელიც მოკლე ხმოვანს მოსდევს, ზოგიერთ ორმარცვლიან სიტყვაში მოკლდება: mihi - მე (მიც.), tibi – შენ (მიც.), sibi - მას (ბოლოკიდური i ყველგან მოკლეა). მორფოლოგია ლათინური ენა სინტეთიკურია, ანუ გრამატიკული კატეგორიები სუფიქსებით და არა დამხმარე სიტყვებით გამოიხატება. არსებითი სახელი არსებით სახელს ლათინურ ენაში აქვს სამი სქესი (genus): მამრობითი (masculinum), მდედრობითი (femininum) და საშუალო (neutrum). სქესის განსაზღვრა შეიძლება სუფიქსებისა და სიტყვის მნიშვნელობის მიხედვით. მნიშვნელობის მიხედვით მამრობით სქესს მიეკუთვნებიან: მამრობითი სქესის ცოცხალ არსებათა სახელები, მდინარეთა, ქართა, თვეთა სახელები. მდედრობითისაა: მდედრობითი სქესის ცოცხალ არსებათა სახელები, ხეების, ქვეყნების, კუნძულების სახელები. საშუალო სქესისაა: უბრუნველი და სუბსტანტირებული არსებითი სახელები: puer, i - m ბიჭი Aquilo, onis - m აქვილონი, ჩრდილოეთის ქარი Sequana, ae m სენა quercus, i - f მუხა Aegyptus, i - f ეგვიპტე pondus, eris - n წონა fas - n ნება ზოგ სახელს ორი სქესი აქვს (Nomina communia) civis, is - m,f მოქალაქე parens, ntis - m,f მშობელი ზოგი სახელი, რომელსაც ორი სქესი აქვს, ბოლოკიდურის მიხედვით განასხვავებს სქესს (Nómina mobilia); filius, i - m ვაჟიშვილი filia, ae - f ქალიშვილი რიცხვი ლათინურ ენაში ორი რიცხვია, მხოლობითი და მრავლობითი. ბრუნვა ლათინურ ენაში 7 ბრუნვაა: nominativus - სახელობითი genetivus - ნათესაობითი dativus - მიცემითი accusativus - ბრალდებითი (აკუზატივი) ablativus - დაშორებითი (აბლატივი) vocativus - წოდებითი locativus - ადგილმდებარეობითი (ლოკატივი) ზედსართავი სახელი ლათინურ ენაში ზედსართავ სახელს აქვს სამი ხარისხი: ა) gradus positivus - დაწყებითი ხარისხი. ბ) gradus comparativus - შედარებითი ხარისხი. გ) gradus superlativus - აღმატებითი ხარისხი. 1. მხოლობითი რიცხვის სახლებით ბრუნვაში დასმული ზედსართავი სახელი დაწყებით ხარისხს წარმოადგენს. დაწყებითი ხარისხით ზედსართავი სახელი აღნიშნავს საგნის თვისებას სხვა საგანთან შეუდარებლად. მაგალითად: charta alba - თეთრი ქაღალდი. 2. შედარებითი ხარისხის საწარმოებლად მამრობითი და მდედრობითი სქესისათვის ზედსართავი სახელის ფუძეს ემატება სუფიქსი -ior, ხოლო საშუალო სქესისათვის სუფიქსი -ius. მაგალითად: მამრ. და მდედრ. სქ. - long-ior, საშ. სქ. - long-ius. ზედსართავი სახელის შედარებითი ხარისხი III ბრუნებით იბრუნვის. 3. აღმატებითი ხარისხის საწარმოებლად ფუძეს ემატება: მამრ. სქესში - issimus მაგალითად: longissimus. მდედრ. სქესში - issima მაგალითად: longissima. საშუალო სქესში - issimum მაგალითად: longissimum. ზმნა ლათინურ ენაში (უღლებად, ფინიტურ) ზმნას აღწერენ შედეგი კატეგორიების მიხედვით: ესენია: * პირის (Person), * რიცხვის (Numerus), * კილოს (Modus), * დროისა (Tempus) და * გვარისა (Genus Verbi). ლათინურ ენაში ზმნის უღლების ოთხი ტიპია. იხილეთ აგრეთვე რომაული ლიტერატურა ლიტერატურა მანტოვანი, ლუიჯი: Lingua Latina = ლათინური ენა: [სახელმძღვ. სტუდ.] / ლუიჯი მანტოვანი ; [რედ.: პიერ დიუმულენი, ჟუჟუნა ფეიქრიშვილი] - თბ., 2007. ნელი გიგოლაევა: LINGUA LATINA MEDICINALIS / [რედ.: ნ. გაფრინდაშვილი] ; თბილისის სახელმწიფო სამედიცინო უნივერსიტეტი, 2007. გაგუა, იამზე: ლათინური ენა : (გრამატიკა, ქრესტომატია) / [რედ.: აკ. ურუშაძე] - თბ. : თბილ. უნ-ტის გამ-ბა, 1987. გაგუა, იამზე: ლათინური ენა: საკითხავი ტექსტები და სავარჯიშოები / [რედ.: თ. გიორგობიანი] ; თსუ-ს ხმელთაშუა ზღვის კულტურების კვლევის ლაბორატორია - თბ. : თბილ. უნ-ტის გამ-ბა, 1996. გიგაური, ცისანა: ლათინური ენა და ტერმინოლოგიის საფუძვლები / [რედ.: რ. გორდეზიანი] ; თბილ. სოც.-ეკონ. ინ-ტი - თბ., 1996. ტრაპაიძე, ადა; ქურიძე, დალი: ლათინური ენა იურისტებისათვის / [რედ.: იამზე გაგუა] ; თსუ, კლასიკ. ფილოლ., ბიზანტინისტიკისა და ნეოგრეცისტიკის ინ-ტი - თბ. : ლოგოსი, 2003. გაფრინდაშვილი, ნოდარ; კახიანი, ია: ლათინური ენა და სამედიცინო ტერმინოლოგიის საფუძვლები / [რედ.: ზურაბ კაციტაძე] ; ქუთაისის სამედ. ინ-ტი "ქუთაისი" - ქუთაისი : მედიცინა, 1994. შილაკაძე ა.:ლათინური ენა: პედ. ინ-ტების ქართული ენისა და ლიტერატურის ფაკულტეტებისათვის - თბ. : საქმედგამი, 1956. გაფრინდაშვილი ნოდარ: ლათინური ენა და საერთაშორისო სამედიცინო ტერმინოლოგიის საფუძვლები = Invia est in medicina via sine lingua latina : [სახელმძღვ. სტუდ.] / ნოდარ გაფრინდაშვილი ; [რედ. რუსუდან რუხაძე] ; თბილ. სახელმწ. სამედ. უნ-ტი - თბ., 2007. ლათინური ენა: [დამხმ. სახელმძღვ. უმაღლ. სასწავლებლების ჰუმანიტ. ფაკ-ტის სტუდენტებისათვის] / თბილ. სახელმწ. უნ-ტი. ხმელთაშუა ზღვის კულტურების კვლევის ლაბ-რია - თბ.ნაკვ. 1 / შემდგ. მ. ფხაკაძე - : თბილ. უნ-ტის გამ-ბა, 1984. ყაუხჩიშვილი ს., ლათინური ენის სახელმძღვანელო, თბ., 1967; ურუშაძე ა., ქსე, ტ. 6, გვ. 108-109, თბ., 1983 ლათინური ენა


„ბრალდებულის მიერ დანაშაულის ჩადენის მიზეზი გახდა მიცემული შენიშვნა. მას არ გააჩნდა არანაირი საფუძველი იმისა, რომ დანა აეღო რესტორნიდან. თუმცა მან მოკვლის განზრახვით დანა აიღო და გამოიყენა მაშინ, როცა ამის არანაირი საჭიროება არ არსებობდა“, – განაცხადა სასამართლო დარბაზში პროკურორმა.


უზბეკეთის საბჭოთა სოციალისტური რესპუბლიკა უზბეკეთის საბჭოთა სოციალისტური რესპუბლიკა (უზბეკ. ЎзбekиcToH CoBeT CoциaлиcTиk Pecпyблиkacи) — საბჭოთა კავშირის შემადგენლობაში შემავალი რესპუბლიკა. ამჟამად უზბეკეთი. უზბეკეთის სსრ შეიქმნა 1924 წლის 27 ოქტომბერს. მდებარეობდა შუა აზიის ცენტრალურ და ჩრდილოეთ ნაწილში. ესაზღვრებოდა ყაზახეთის სსრ, თურქმენეთის სსრ, ტაჯიკეთის სსრ, ყირგიზე 1000 ის სსრ და ავღანეთი. მოკავშირე რესპუბლიკებს შორის ფართობით მეხუთე იყო რსფსრ-ს, ყაზახეთის სსრ-ს, უკრაინის სსრ-სა და თურქმენეთის სსრ-ს შემდეგ, ხოლო მოსახლეობის რაოდენობის მიხედვით მეოთხე რუსეთისა და უკრაინის სსრ-სა და ყაზახეთის სსრ-ს შემდეგ. ფართობი 447,4 ათ. კმ2. მოსახლეობა 14,1 ათ. კაცი (1976). დედაქალაქი 1930 წლამდე ქ. სამარყანდი, ხოლო 1930 წლიდან ტაშკენტი. უზბეკეთის სსრ-ში შედიოდა ერთი ავტონომიური რესპუბლიკა (ყარაყალპაკეთი), 11 ადმინისტრაციული ოლქი. რესპუბლიკა იყოფოდა 134 რაიონად, რომელშიც იყო 76 ქალაქი და 86 დაბა.


"ოსანა, რომელი ხარ მაღალთა შინა!" - დღეს ბზობაა, გილოცავთ!


text: 13 მაისი — გრიგორიანული კალენდრის 133-ე დღე (ნაკიან წლებში - 134-ე დღე). წლის ბოლომდე დარჩენილია 232 დღე. დღის მოვლენები 1830 : ეკვადორი დამოუკიდებელი ხდება. 1836 : რუსეთში პირველი რკინიგზის ხაზის პეტერბურგი-ცარსკოე სელო-პავლოვსკის მშენებლობა დაიწყო. 1846 : 1846 : აშშ-ის მიერ ტეხასის ანექსიის გამო წარმოქმნილი უთანხმოების გამო აშშ-მა მექსიკას ომი გამოუცხადა. 1865 : ოდესაში დაარსდა ნოვოროსიის უნივერსიტეტი. 1880 : მენლოს პარკში (ნიუ-ჯერსი) თომას ედისონმა პირველი ელექტრო რკინიგზა გამოსცადა. 1888 : იზაბელა I-მა ხელი მოაწერა ოქროს კანონს, რითაც ბრაზილიაში მონობა გაუქმდა. 1912 : ბრიტანეთში ჩამოყალიბდა სამეფო საჰაერო ძალები. 1913 : იგორ სიკორსკი პირველი ადამიანი გახდა, რომელმაც ოთხძრავიანი თვითმფრინავის პილოტაჟი მოახდინა. 1940 : მეორე მსოფლიო ომი: გერმანია საფრანგეთს ესხმის თავს. 1960 : კალიფორნიის ბერკლის უნივერსიტეტის სტუდენტების მასობრივი საპროტესტო აქცია დაიწყო თემთა პალატის არაამერიკული საქმიანიობის კომიტეტის ვიზიტთან დაკავშირებით. სტუდენტთა დაპატიმრებას მოჰყვა სიტყვის თავისუფლების მოძრაობის დაარსება. 1966 : გამოვიდა როლინგ სტოუნზის ალბომი „Paint it Black“. 1967 : ზაქირ ჰუსეინი ინდოეთის მესამე პრეზიდენტი გახდა - ინდოეთის პირველი მუსლიმი პრეზიდენტი. 1981 : წმინდა პეტრეს მოედანზე განხორციელდა თავდასხმა რომის პაპზე. 1981 : თბილისის „დინამო“ გახდა ევროპის თასების თასის მფლობელი. 1991 : საქართველოს სასოფლო-სამეურნეო ინსტიტუტი გარდაიქმნა აგრარულ უნივერსიტეტად. 1991 : კომპანია „Apple“-მა გასაყიდად გამოუშვა „Macintosh System 7.0“. 2005 : ანდიჟანის ხოცვა-ჟლეტა: უზბეკეთის შინაგანი ჯარის ნაწილებმა ანდიჟანში მომიტინგეებს ცეცხლი გაუხსნეს, რის გამოც 1500-მდე ადამიანი დაიღუპა. 2009 : ევროკომისიამ ნახევარგამტარების მსოფლიოს უმსხვილეს მწარმოებელ კორპორაციას Intel რეკორდული (€1,06 მილიარდი) ჯარიმა დაუწესა ანტიკონკურენციული პრაქტიკისთვის. 2010 : კორპორაცია „Google“-ის სერვისმა „Google Translate“ საკუთარ ლექსიკონს ქართული ენა დაუმატა. 2017 : ევროვიზია 2017-ის გამარჯვებული, პორტუგალიის წარმომადგენელი სალვადორ სობრალი გახდა. ამ დღეს დაბადებულნი 1655 : ინოკენტი XIII — რომის პაპი (გ.1724) 1792 : პიუს IX — რომის პაპი (გ.1878) 1809 : ჯუსტი, ჯუზეპე — იტალიელი პოეტი (გ.1850) 1840 : დოდე, ალფონს — ფრანგი მწერალი. 1900 : ღვალაძე, ევგენ — იურისტი, ეროვნული მოძრაობის მოღვაწე (გ.1937) 1936 : ქარჩხაძე, ჯემალ — ქართველი მწერალი. 1950 : უანდერი, სტივ — ამერიკელი მუსიკოსი. 1969 : ბაკეტჰედი — ამერიკელი მუსიკოსი. 1986 : პეტინსონი, რობერტ — ინგლისელი მსახიობი, მოდელი და მუსიკოსი. ამ დღეს გარდაცვლილნი 1956 : ალექსანდრე ფადეევი — რუსი მწერალი. 1961 : გერი კუპერი — ამერიკელი მსახიობი (დ. 1901) 1985 : დოღონაძე, რევაზ — ქართველი მეცნიერი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: იაკობ ზებედესი დონატ ეპისკოპოსი მოწამე მაქსიმე ეგნატე ბრიანჩანინოვი იხილეთ აგრეთვე სხვა თვეები 0513


ეს არის მორიგი ჩიხი–პაატა ზაქარეიშვილი | ახალი ამბები ავტ.: თაიმერი timer.ge აგვისტო 23, 2015 16:18 პაატა ზაქარეიშვილ ოჩამჩირიდან ენგურამდე რკინიგზის აღდგენის შესახებ რუსეთის თავდაცვის მინისტრის განცხადებაზე კომენტარი გააკეთა შეირგებისა და თანასწორობის საკითხებში სახელმწიფო მინისტრმა პაატა ზაქარეიშვილმა. მინისტრი ფიქრობს, რომ რუსეთის მიზანია პროვოკაციაზე წამოაგოს ქართული საზოგადოების ერთი ნაწილი. ზაქარეიშვილის თქმით, საქართველოს მთელ ტერიტორიაზე აღდგენის გარეშე აფხაზეთის რკინიგზის აღდგენას აზრი არ აქვს. მინისტრი ამბობს, რომ ამაზე ქართულ მხარესთან მოლაპარაკებები არ მიმდინარეობს. ,,ეს არის მორიგი ჩიხი. მე ვერ ვხედავ, რატომ უნდა გააგრძელონ თუ არა ერთი მიზეზი, რასაც ხშირად აკეთებენ ხოლმე, რომ პროვოკაციაზე წამოაგონ ქართული საზოგადოების ერთი ნაწილი. გრძელდა საოკუპაციო რეჟიმის მიერ ოკუპირებული ტერიტორიების ათვისება. ეს ყველაზე არარენტაბელური ჩანს – მას არ ექნება არანაირი გამოსავალი თუ არ აღდგა მთლიანად გამჭოლი რკინიგზა საქართველოს ტერიტორიაზე და ამაზე მოლაპარაკებები არ მიმდინარეობს“ – განაცხადა პაატა ზაქარეიშვილმა „როგორც ჩანს, საოკუპაციო ძალებს სურთ, დაასრულონ აფხაზეთის ოკუპირებულ ტერიტორიაზე რკინიგზის ხაზი, რომელიც ოჩამჩირემდეა. ანუ მოდის ადლერიდან ოჩამჩირემდე, თუმცა, ოჩამჩირე სოხუმის მონაკვეთზე, პრაქტკულად, არ მოქმედებს, იმიტომ, რომ არც მგზავრები, არც ტვირთი არ მოძრაობს და, პრაქტიკულად, ეს არის მკვდარი მანძილი. არარენტაბელურად ჩანს, რატომ უნდა აგრძლებდნენ გალამდე, როცა გალში ძირითადი სამუშაოები დასრულებულია. მე ვერ ვხედავ რატომ უნდა გააგრძლეონ, თუ არა ერთი მიზეზი – რასაც ხშირად აკეთებენ ხოლმე – პროვოკაციაზე წამოაგონ ქართული საზოგადოების ნაწილი, რომ ამაში ჩაითვალოს რაღაც განსაკუთრებული საფრთხე“, – განაცხადა ზაქარეიშვილმა. რუსეთის თავდაცვის მინისტრის მოადგილის, გენერლ დიმიტრი ბულგაკოვის ინფორმაციით, ოკუპირეული აფხაზეთის ტერიტორიაზე რუსეთი რკინიგზის აღდგენით სამუშაოებს ახორციელებს. მისი ინფორმაციით, მიმდინარეობს ოჩამჩირის მონაკვეთის აღდგენა ენგურის ხიდამდე. ადგილზე 50 ერთეული სამხედრო ტექნიკა და სამხედროები მუშაოებენ. მისივე თქმით, სამუშაოები წლის ბოლომდე დასრულდება და მას ჰუმანიტარული მიზნები აქვს.


მე მისგან ძლიერ სიყვარულს ველი created: Sunday, 25. December 2011 Time 11:15. changed: Wednesday, 01. February 2012 Time 12:21. ბარში შვდივარ და ვიხდი ქუდს, ლამაზი გოგონა მთავაზობს ლუდს, ხელი გავუწოდე მე ვუხდი ფულს, მთელი სიყვარულით მას ვუშლი გულს. ჩემს ცხოვრებაში ახლა ქარია, გულში ფიქრები სრულად არია, არ ვიცი ვინ ტყუის, ან რის ბრალია, მიზეზი ალბათ ამ ბარში ქალია. არ გაუჭირდა გატეხვა კოდის, გულში შემეჭრა არ ვიცი როდის, ჩემს ცხოვრებაში სიახლე მოდის, არადა მიმძიმდა ტარება ლოდის. ახლა ავუყრი დიდ მთას მე ფერდებს და გავუსიებ განდაგან გვერდებს, მისთვის შევუცვლი შავ ღრუბელს ფერებს, მისთვის წავართმევ გიტარას ბგერებს. კრავმა მომხიბლა ძლიერი მგელი, მან გაანათა ჩემს სულში ბნელი, არ მინდა ისიც გამოდგეს გველი, მე მისგან ძლიერ სიყვარულს ველი.


text: გარდაბანი (ყოფ. ყარაია) — ქალაქი აღმოსავლეთ საქართველოში, გარდაბნის მუნიციპალიტეტის ადმინისტრაციული ცენტრი. მდებარეობს გარდაბნის ვაკეზე. ზღვის დონიდან 310 მ, თბილისიდან 39 კმ. ქალაქად გამოცხადდა 1969 წელს. ჰავა მშრალი სუბტროპიკულია. გარდაბანში არის რკინიგზის სადგური, გარდაბნის თბოელექტროსადგური, celik energy, პლანტას სასათბურე მეურნეობა, სხვა მცირე საწარმოები. ისტორია კავკასიის მხარის ხუთვერსიან რუკაზე სოფელ მიხაილოვკის (დღეს უკვე ქალაქ გარდაბნის სამხრეთი ნაწილი) ჩრდილოეთით დატანილია სოფელი ყარა-ტაპა (Кара-тапа — „შავი გორაკი“). საბჭოთა პერიოდში ის ატარებდა სოფელ ყარაიას სახელს, რომელიც წარმოადგენდა ყარაიის რაიონის (შემდგომში გარდაბნის რაიონი) ადმინისტრაციულ ცენტრს. 1947 წლის 18 მარტს სოფელს დაარქვეს სახელი გარდაბანი. სოფელმა გარდაბანმა სტატუსი ჯერ დაბად შეიცვალა, ხოლო 1969 წლის ივლისში გამოცხადდა ქალაქად. დემოგრაფია 2014 წლის აღწერის მონაცემებით ქალაქში ცხოვრობს 10 753 ადამიანი. გალერეა სქოლიო ქვემო ქართლის მხარის ქალაქები